cyanic-selkie/wikianc huggingface dataset:
അതീതമനഃശാസ്ത്രം
സൊസൈറ്റി ഒഫ് സൈക്കിക്കൽ റിസർച്ച്
കേംബ്രിഡ്ജ് സർവകലാശാലയിലെ ചില പ്രമുഖ ശാസ്ത്രജ്ഞരുടെ നേതൃത്വത്തിൽ 1882-ൽ ലണ്ടനിൽ സൊസൈറ്റി ഒഫ് സൈക്കിക്കൽ റിസർച്ച് സ്ഥാപിച്ചതോടുകൂടി അതീതമനഃശാസ്ത്രപഠനം ഊർജസ്വലമായിത്തീർന്നു. 1885-ലാണ് അമേരിക്കൻ സൊസൈറ്റി ഒഫ് സൈക്കിക്കൽ റിസർച്ച് സ്ഥാപിതമായത്. ഒലിവർ ലോഡ്ജ്, ചാൾസ് റിഷേ, എഫ്.ഡബ്ള്യു.എച്ച്. മയേഴ്സ്, വില്യം ക്രൂക്സ് തുടങ്ങിയവർ ആദ്യകാലത്തെ പ്രമുഖ ഗവേഷകരായിരുന്നു. അതീതമനഃശാസ്ത്രപ്രതിഭാസങ്ങൾ വാസ്തവമാണെന്ന് കരുതുകയും അവയെപ്പറ്റി പഠനം നടത്തുകയും ചെയ്ത പ്രമുഖ മനഃശാസ്ത്രജ്ഞൻമാരിൽ വില്യം ജെയിംസ്, വില്യം മക്ഡുഗൽ, ഫ്രോയിഡ്, യൂങ്ങ്, ഗാർഡനർ മർഫി, എച്ച്.ജെ. ഐസക് എന്നിവർ പെടുന്നു. ഇന്ന് ഇംഗ്ലണ്ട്, യു.എസ്.., റഷ്യ, ജർമനി, ഫ്രാൻസ്, ചെക്കസ്ളോവാക്യ തുടങ്ങിയ രാജ്യങ്ങളിൽ അതീതമനഃശാസ്ത്രഗവേഷണശാലകളുണ്ട്.
1934-ൽ യു.എസിൽ ഡ്യൂക്ക് യൂണിവേഴ്സിറ്റിയിൽ ജെ.ബി. റൈൻ അതീതമനഃശാസ്ത്ര ഗവേഷണശാലയിൽ നടത്തിയ പരീക്ഷണങ്ങൾ ശാസ്ത്രജ്ഞരുടെയും പൊതുജനങ്ങളുടെയും ശ്രദ്ധ ആകർഷിച്ചു. അതീതമനഃശാസ്ത്രത്തിൽ ഉപരിപഠനവും പരീക്ഷണവും വിപുലമായതോതിൽ ആരംഭിച്ചത് ഇതോടുകൂടിയാണ്. ഇന്ത്യയിൽ ആന്ധ്രാപ്രദേശ് സർവകലാശാലയുടെ കീഴിൽ ഇത്തരം ഒരു ഗവേഷണസ്ഥാപനം പ്രവർത്തിക്കുന്നുണ്ട്.
അതീന്ദ്രിയ സംവേദനം
(Extra Sensory perception-E.S.P)
സാധാരണരീതിയിൽ ഇന്ദ്രിയങ്ങളിൽ കൂടിയുള്ള ഊർജ്ജോത്തേജനം മൂലമല്ലാതെ ഉണ്ടാകുന്ന അറിവിനെയാണ് അതീന്ദ്രിയസംവേദനം (ഇ.എസ്.പി.) എന്നു പറയുന്നത്. ഇതിനെ മൂന്നായി തിരിക്കാം.
അഗോചര സംവേദനം
ചുറ്റുപാടുകളെയും ദൂരസ്ഥലങ്ങളെയും ഭൂതകാലത്തെയുംപറ്റി സാധാരണ ഇന്ദ്രിയങ്ങളിൽക്കൂടി കിട്ടുന്ന തരത്തിലുള്ള അറിവ് ഇന്ദ്രിയസഹായമില്ലാതെ കിട്ടുന്നതാണ് അഗോചരസംവേദനം (claivoyance).
പരീക്ഷണശാലയിൽ ഇ.എസ്.പി. ചീട്ടുകൾ (E.S.P Cards) ഉപയോഗിച്ചാണ് അഗോചരസംവേദനത്തെപ്പറ്റി ഗവേഷണം നടത്തുന്നത്. ഒരു കുത്ത് ഇ.എസ്.പി. ചീട്ട് 5 വീതമുള്ള 5 തരം ചീട്ടുകൾ ചേർന്നതാണ്. അഞ്ചുതരം ചീട്ടുകളിലുള്ള ചിഹ്നങ്ങൾ, വൃത്തം, നക്ഷത്രം, അധികചിഹ്നം, ചതുരം, വളഞ്ഞ വരകൾ എന്നിവയാണ് ആദ്യമായി ചീട്ടുകളെയും ചിഹ്നങ്ങളെയും പറ്റി പരീക്ഷിക്കപ്പെടേണ്ട വ്യക്തിയെ പറഞ്ഞു മനസ്സിലാക്കുന്നു. അതിനുശേഷം ഒരു കുത്ത് ചീട്ട് എടുത്തു കശക്കി ഒരു ചീട്ടെടുത്ത് ചിഹ്നമുള്ളവശം കമഴ്ത്തിവച്ചിട്ട് ചിഹ്നം ഏതാണെന്ന് അനുമാനിക്കാൻ അയാളോട് ആവശ്യപ്പെടുന്നു. 25 ചീട്ടുകളുടെയും അനുമാനഫലം രേഖപ്പെടുത്തിയശേഷം ചീട്ടുകൾ എടുത്ത് എത്ര എണ്ണം ശരിയായിട്ട് അനുമാനിച്ചു എന്ന് കണക്കാക്കുന്നു. യാദൃച്ഛികൈക്യം മൂലം ശരിയാകാവുന്ന എണ്ണം 5 ആണ്. ഈ പരീക്ഷണം അനേകം പ്രാവശ്യം ആവർത്തിക്കുമ്പോൾ യാദൃച്ഛികൈക്യം മാത്രമാണ് ശരിയായ അനുമാനത്തിനാധാരമെങ്കിൽ, ശരിയായ അനുമാനനിരക്ക് 5-ന്റെ അടുത്തു വരുന്നതാണ്. പക്ഷേ, അനേക വർഷങ്ങളായി, നിരവധി ആളുകളിൽ നടത്തിയ പരീക്ഷണങ്ങളിൽപ്പോലും അനുമാനനിരക്ക് 5-ൽ കൂടുതലാണ് (സാധാരണ 7 ആണ് കിട്ടുക) എന്നു കണ്ടിരിക്കുന്നു.
ഇന്ദ്രിയാതീത വിചാരവിനിമയം
ഒരാളുടെ ബോധമനസ്സിലെയോ അബോധമനസ്സിലെയോ വിചാരവികാരങ്ങൾ മറ്റൊരാളുടെ മനസ്സിലേക്ക് സംക്രമിക്കുന്നതാണ് ഈ വിചാരവിനിമയം. പരീക്ഷകൻ ഇ.എസ്.പി. ചീട്ടുകളിലെ 5 ചിഹ്നങ്ങളിൽ ഏതെങ്കിലും ഒന്ന് മനസ്സിൽ വിചാരിക്കുന്നു. അതു ഏതായിരിക്കാമെന്ന് പരീക്ഷ്യൻ ഊഹിച്ച് രേഖപ്പെടുത്തുന്നു. അതിനുശേഷം താൻ വിചാരിച്ച ചിഹ്നം പരീക്ഷകൻ രേഖപ്പെടുത്തുന്നു. അനേകം തവണ ഇത് ആവർത്തിച്ചശേഷം എത്ര പ്രാവശ്യം ശരിയായ അനുമാനം ഉണ്ടായെന്ന് കണക്കാക്കുന്നു. ഇത്തരം പരീക്ഷണങ്ങളിലും ശരിയായ അനുമാനങ്ങളുടെ നിരക്ക് 20 ശതമാനത്തിൽ കൂടുതലാണെന്ന് കാണപ്പെടുന്നു.
ഭാവികാലജ്ജാനം
(Precognition)
വരാൻപോകുന്ന കാര്യങ്ങളെപ്പറ്റി ഊഹാപോഹങ്ങൾക്കും യുക്തിക്കും ഉപരിയായി നേരിട്ട് അറിവു ലഭിക്കുന്ന അതീന്ദ്രിയ സംജ്ഞാനമാണ് ഇത്. ഒരു കുത്ത് ഇ.എസ്.പി. ചീട്ട് കശക്കുന്നതിന് മുൻപായി, കശക്കിക്കഴിഞ്ഞശേഷം വരാൻപോകുന്ന ചീട്ടുകളുടെ ക്രമം പരീക്ഷ്യൻ ഊഹിച്ച് എഴുതുന്നു. എന്നിട്ട് യന്ത്രസഹായത്തോടുകൂടി ചീട്ടുകൾ കശക്കുന്നു. എത്ര ചീട്ടുകളുടെ സ്ഥാനം ശരിയായി അനുമാനിക്കപ്പെട്ടുവെന്ന് നേരത്തെ പറഞ്ഞ രീതിയിൽ കണക്കാക്കുന്നു. മനുഷ്യമനസ്സിന് ഭാവികാലസംവേദനത്തിന് കഴിവുണ്ടെന്ന് ഇപ്രകാരമുള്ള പരീക്ഷണങ്ങൾകൊണ്ട് തെളിയിക്കപ്പെട്ടിട്ടുണ്ട്.
പ്രാകാമ്യചലനം
(Psychokinesis) മാനസിക പ്രക്രിയമൂലം, ശാരീരിക പ്രവർത്തനം വഴിയല്ലാതെ വസ്തുക്കളിൽ ചലനമോ അവസ്ഥാഭേദമോ ഉണ്ടാകുന്നതാണ് പ്രാകാമ്യചലനം (ചുരുക്കരൂപം ഇംഗ്ളീഷിൽ P.K). പരീക്ഷണശാലയിൽ ചതുരക്കട്ടകൾ ഉപയോഗിച്ചാണ് ഇതിനെക്കുറിച്ച് പഠിക്കുന്നത്. കട്ടയുടെ 6 വശങ്ങളിൽ 1 മുതൽ 6 വരെയുള്ള അക്കങ്ങൾ എഴുതിയിരിക്കും. പരീക്ഷ്യൻ ഏതെങ്കിലും ഒരു വശം തിരഞ്ഞെടുത്തിട്ട് കട്ട വീഴുമ്പോൾ ആ വശം മുകളിൽ വരണമെന്ന് ധ്യാനിക്കുന്നു. യന്ത്രസഹായത്തോടുകൂടി കട്ട കുലുക്കി ഇടുന്നു. അനേകം തവണ ഇതാവർത്തിക്കുമ്പോൾ തവണയിൽ വളരെക്കൂടുതൽ പ്രാവശ്യം ആ വശം മുകളിൽ വരികയാണെങ്കിൽ പരീക്ഷ്യന് പ്രാകാമ്യചലനത്തിനുള്ള ശക്തി ഉണ്ടെന്ന് കരുതാവുന്നതാണ്.
മേൽപ്പറഞ്ഞ കൂടിയ വിജയശതമാനത്തെ കൂടാതെ അതീന്ദ്രിയ സംവേദനം, പ്രാകാമ്യചലനം എന്നീ വസ്തുതകൾക്ക് മറ്റനേകം തെളിവുകൾ കിട്ടിയിട്ടുണ്ട്. ഉദാഹരണമായി പരീക്ഷ്യർക്ക് പരീക്ഷണത്തിലുള്ള താത്പര്യം വിജയശതമാനത്തെ ബാധിക്കുന്നതായി കണ്ടിരിക്കുന്നു. ചില ലഹരി പദാർഥങ്ങൾ കഴിക്കുമ്പോൾ വിജയശതമാനം വർധിക്കുന്നതും മറ്റു ചിലതു കഴിക്കുമ്പോൾ വിജയശതമാനം കുറയുന്നതും മറ്റൊരു തെളിവാണ്.
അസാധാരണ കഴിവുകളുള്ള വ്യക്തികൾ
ഒരാളിനെ കാണുമ്പോഴോ അയാൾ ഉപയോഗിക്കുന്ന ഏതെങ്കിലും സാധനം കൈയിൽ കിട്ടുമ്പോഴോ പേരു തുടങ്ങി ആ ആളിനെപ്പറ്റിയുള്ള നിരവധി കാര്യങ്ങൾ കൃത്യമായി പറയാൻ കഴിവുള്ള ചില ആളുകളെ ശാസ്ത്രജ്ഞന്മാർ കണ്ടിട്ടുണ്ട്. ചില ആളുകൾക്ക് ഒരു കണ്ണാടി ഗോളത്തിനകത്തേക്കോ, തീനാളത്തിലേക്കോ, ദ്രാവകത്തിന്റെ ഉപരിതലത്തിലേക്കോ, കവടിയുടെ കിടപ്പിലേക്കോ നോക്കുമ്പോഴാണ് അതീന്ദ്രിയസംവേദനം ഉത്തേജിതമാകുന്നത്. ശരിയായി ഫലം പറയുന്ന ഹസ്തരേഖാശാസ്ത്രജ്ഞന്മാരും, ജ്യോത്സ്യന്മാരും, പക്ഷിശാസ്ത്രക്കാരും, മഷിനോട്ടക്കാരും, കിണറു കുഴിക്കാൻ സ്ഥാനം നിർണയിക്കുന്നവരും ഒരുപക്ഷേ അതീന്ദ്രിയ സംവേദനത്തിന് കഴിവുള്ളവരായിരിക്കാം. ആളുകളെ അവർ അറിയാതെ വിചാരവിനിമയം മൂലം ഹിപ്നോട്ടിക് സംസൂചനകൾക്ക് വിധേയരാക്കാൻ കഴിവുള്ളവരുമുണ്ടെന്ന് പറയപ്പെടുന്നു. മൃഗങ്ങളിലും ഇ.എസ്.പി. ഉണ്ടെന്നുള്ളതിനു തെളിവുകൾ ഉണ്ട്.
മന്ത്രവാദികൾ തങ്ങളുടെ പ്രയോഗങ്ങൾമൂലം തങ്ങളിലുള്ള പി.കെ. കഴിവിനെ ഉണർത്തി പ്രവർത്തിപ്പിക്കുകയാകാം ചെയ്യുന്നത്. പ്രാർഥനമൂലം തീരാവ്യാധികൾ മാറ്റിക്കിട്ടിയ അനേകം സംഭവങ്ങൾ ഉണ്ട്. ഹൃദയമിടിപ്പ് തുടങ്ങിയ അനൈച്ഛിക പ്രവർത്തനങ്ങളെയും വേദനയേയും നിയന്ത്രിക്കാൻ കഴിവുള്ള യോഗിമാരുണ്ട്. ബുദ്ധസന്ന്യാസിമാരിൽ ചിലർ ധ്യാനനിരതരായിക്കുമ്പോൾ സൂചികൊണ്ടു കുത്തുക തുടങ്ങിയ ഇന്ദ്രിയോത്തേജനങ്ങൾപോലും അവരുടെ തലച്ചോറിൽനിന്നും വരുന്ന വൈദ്യുതവീചികളെ മാറ്റാൻ ശക്തമല്ലെന്നു കണ്ടിട്ടുണ്ട്.
ആത്മാവിന്റെ അസ്തിത്വം
(Survival after death)
ഇ.എസ്.പി.യും പി.കെ.യും ഉണ്ടെന്ന് ഇന്ന് ഭൂരിഭാഗം മനഃശാസ്ത്രജ്ഞന്മാരും അംഗീകരിക്കുമെങ്കിലും മരണാനന്തരജീവിതം ഇന്നും തർക്കവിഷയം തന്നെ. ഈ പശ്ചാത്തലത്തിൽ മായാരൂപങ്ങൾ, മാധ്യമങ്ങൾ, പുനർജന്മം എന്നിവ ചർച്ചാവിധേയമാക്കേണ്ടതാകുന്നു.
മായാരൂപങ്ങൾ
(Apparations) നിരവധി കാരണങ്ങൾകൊണ്ട് മായാരൂപങ്ങൾ ഉണ്ടാകാറുണ്ട്. ചിലപ്പോൾ വെറും ഒരു വിഭ്രമം (hallucination) മൂലം മായാരൂപങ്ങൾ കണ്ടെന്നുവരാം. മരണസമയത്ത് ഒരാൾ വേണ്ടപ്പെട്ടവർക്ക് വിചാരവിനിമയം മൂലം അയയ്ക്കുന്ന വാർത്ത മായാരൂപങ്ങളായി അവരുടെ ബോധമനസ്സിൽ പ്രത്യക്ഷപ്പെടുമത്രെ. ചിലപ്പോൾ അബോധമനസ്സ് വാർത്ത സ്വീകരിച്ചിട്ട് കുറേസമയം കഴിഞ്ഞാകാം അത് ബോധമനസ്സിൽ പ്രവേശിക്കുന്നത്. പരീക്ഷണാർഥം ഒരാൾക്ക് വേറൊരാളിന്റെ മുൻപിൽ മായാരൂപം പ്രത്യക്ഷപ്പെടുത്താൻ കഴിഞ്ഞിട്ടുണ്ട്. ഇവയ്ക്കുപരിയായി ചില വീടുകളിൽ പതിവായി കാണപ്പെടുന്ന മായാരൂപങ്ങളെയും ശാസ്ത്രീയ നിരീക്ഷണത്തിനു വിധേയമാക്കിയിട്ടുണ്ട്. പണ്ടു നടന്ന സംഭവങ്ങളുടെ അഗോചരസംവേദനത്തെ ചില പ്രത്യേക ചുറ്റുപാടുകൾ ഉത്തേജിപ്പിക്കുമെന്നും അപ്രകാരമാണ് ഇത്തരം മായാരൂപങ്ങളെ ആദ്യമായി കാണാൻ തുടങ്ങുന്നതെന്നും, പലരും കണ്ടു കഴിഞ്ഞാൽ അടുത്തു താമസിക്കുന്ന ആളുകൾ ഇതിൽ വിശ്വസിക്കുമെന്നും ക്രമേണ ഇ.എസ്.പി. അധികമില്ലാത്തവരും കൂടി ഇതു കാണാൻ തുടങ്ങുമെന്നും പറയപ്പെടുന്നു. അതല്ല, മരിക്കുന്ന ആളുടെ അബോധമനസ്സ് അന്ത്യനിമിഷങ്ങളിൽ സൃഷ്ടിച്ചുവിടുന്ന ഒരു നിഴലാണിതെന്നു പറയുന്നവരും ഉണ്ട്. മരിച്ചുപോയ ആളിന്റെ സൂക്ഷ്മശരീരമാണ് ഈ മായാരൂപമെന്ന് മറ്റൊരുവാദവും നിലവിലുണ്ട്.
മാധ്യമങ്ങൾ
പരേതൻ ജീവിച്ചിരിക്കുന്നവരിൽക്കൂടി സംസാരിക്കുമെന്നുള്ള വിശ്വാസം മിക്ക രാജ്യങ്ങളിലുമുണ്ട്. ആരിൽക്കൂടിയാണോ സംസാരിക്കുന്നത് അയാളെ മാധ്യമം എന്നു പറയുന്നു. ചിലപ്പോൾ മാധ്യമത്തിന്റെ കൈയ്, അയാളുടെ നിയന്ത്രണം വിട്ട് എഴുതിത്തുടങ്ങും. നാലു ചക്രങ്ങളുള്ളതും പെൻസിൽ ഘടിപ്പിച്ചതുമായ ഒരു പലക (Planchette) ഇതിന് ഉപയോഗിക്കാറുണ്ട്. ചിലപ്പോൾ ചുറ്റിലും അക്ഷരങ്ങൾ എഴുതിയ മിനുസമുള്ള ഒരു പലകയിൽ (Ouija Board) ഒരു നാണയംവച്ച് അതിൽ വിരൽകൊണ്ട് തൊട്ട് നാണയം ചലിച്ച് വിവിധ അക്ഷരങ്ങളിലേക്ക് നീങ്ങിയാണ് ആശയങ്ങൾ വ്യക്തമാക്കുന്നത്. പലപ്പോഴും മാധ്യമത്തിന്റെ അബോധമനോവിക്രിയകളാണ് ഇവയ്ക്കാധാരം. അപരിഷ്കൃതജനതകളിൽ കണ്ടുവരുന്ന പിശാചുബാധയ്ക്ക് ഹിസ്റ്റീരിയാ എന്ന മാനസികരോഗവുമായി ബന്ധമുള്ളതായി കണ്ടിട്ടുണ്ട്. ചിലപ്പോൾ മോഹനിദ്ര (trance)യിൽ ആയിരിക്കുന്ന മാധ്യമത്തിന്റെ അബോധമനസ്സ് ബോധമനസ്സിന് അറിഞ്ഞുകൂടാത്ത കാര്യങ്ങൾ ഇ.എസ്.പി. മൂലം ഗ്രഹിച്ച് നാടകീയമായി അവതരിപ്പിക്കുമത്രെ. ജീവിച്ചിരിക്കുന്ന ആർക്കും ആ സമയത്ത് അറിഞ്ഞുകൂടാത്ത കാര്യങ്ങൾ വളരെ അപൂർവമായി മാധ്യമങ്ങളിൽക്കൂടി ലഭിച്ചിട്ടുണ്ട്. മാധ്യമങ്ങളിൽനിന്ന് ചിലപ്പോൾ ഒരു അർധവസ്തു (Ectoplasm) പുറപ്പെട്ട് വിവിധ രൂപങ്ങൾ കൈക്കൊള്ളുമെന്ന് പറയപ്പെടുന്നു. ജീവിച്ചിരുന്നപ്പോൾ അതീതമനഃശാസ്ത്രത്തിൽ ഗവേഷണം നടത്തിയിരുന്ന ചിലർ മരണശേഷം സഹപ്രവർത്തകർക്കുവേണ്ടി ഒന്നിലധികം ഭാഗങ്ങളായി ഒരു ആശയം അയച്ചിട്ടുണ്ടത്രെ. ഈ ഭാഗങ്ങളെല്ലാം ഒന്നിച്ച് ചേർത്താലേ ആശയം പൂർണമാകുകയുള്ളു. ആത്മാവിന്റെ അസ്തിത്വത്തിനുള്ള ഏറ്റവും പ്രധാന തെളിവായി ഇത്തരം പരീക്ഷണങ്ങൾ കണക്കാക്കപ്പെടുന്നു.
പുനർജന്മം
പാരസൈക്കോളജിയിലെ ഏറ്റവും ശക്തമായ പദം. ലോകത്തിന്റെ പലഭാഗത്തും പുനർജ്ജന്മം ഉണ്ടായ പല റിപ്പോർട്ടുകളും ഉണ്ടായിട്ടുണ്ട്. പക്ഷെ ഒരാളുടെ പുനർജന്മത്തിൽ ചില സ്ഥലങ്ങൾ, രൂപങ്ങൾ എന്നിവയൊക്കെ ഓർമയിൽ വരും. ഒരേ സമയം ജീവിച്ചിരുന്ന വ്യക്തികൾ ഒരേസമയം പുനർജനിക്കുക അത് വളരെ അപൂർവമായി മാത്രം റിപ്പോർട്ട് ചെയ്യപ്പെട്ടിട്ടുണ്ട്. മാനസികമായ ശക്തമായ അടുപ്പം ഉള്ള വ്യക്തികൾ ഇത്തരത്തിൽ പുനർജിക്കാറുണ്ട് എന്ന് പറയപ്പെടുന്നു. എന്ത് തന്നെ ആയാലും ഈ വിഷയത്തിൽ കുറെ അധികം പഠനങ്ങൾ ലോകത്തിന്റെ പലകോണിലും നടക്കുന്നുണ്ട്.
ദാർശനികപ്രശ്നങ്ങൾ
ഇ.എസ്.പി.യും പി.കെ.യും ഭൌതിക-ഊർജംകൊണ്ടല്ല സംഭവിക്കുന്നതെന്ന് കരുതപ്പെടുന്നു. പരീക്ഷകനും പരീക്ഷ്യനും അനേകം മൈലുകൾ ദൂരെയായിരിക്കുമ്പോഴും വിചാരവിനിമയം വ്യത്യാസപ്പെടുന്നില്ല. പ്രാകാമ്യചലനം പഠിക്കുന്നതിനുപയോഗിക്കുന്ന കട്ടയുടെ ഭാരം, കട്ടകളുടെ എണ്ണം, ഇവ പി.കെ.-യെ ബാധിക്കുന്നില്ല. നമ്മുടെ ഇന്ദ്രിയങ്ങളുടെ കർത്തവ്യം സംവേദനത്തെ നമ്മുടെ അടുത്ത ചുറ്റുപാടിലേക്ക് തടുത്തുനിർത്തുകമാത്രമാകാം. ഭാവികാലജ്ജാനം വരാൻപോകുന്ന കാര്യങ്ങൾ നിശ്ചയിക്കപ്പെട്ടിരിക്കുകയാണെന്ന് കാണിക്കുമ്പോൾ പി.കെ. നമുക്ക് ഭൌതിക കാര്യങ്ങളെ നിയന്ത്രിക്കാനുള്ള കഴിവിനെ കാണിക്കുന്നു. നമ്മുടെ ഇച്ഛകളും ഒരുപക്ഷേ നേരത്തെ നിശ്ചയിക്കപ്പെട്ടിരിക്കുകയായിരിക്കും എന്നു ചില ശാസ്ത്രജ്ഞൻമാർ കരുതുന്നു.
കർണാടക സ്റ്റേറ്റ് റോഡ് ട്രാൻസ്പോർട്ട് കോർപ്പറേഷൻ
കർണാടക സംസ്ഥാനത്തിന്റെ ഉടമസ്ഥതയിലുള്ള ഒരു റോഡ് ട്രാൻസ്പോർട് കമ്പനിയാണ് കർണാടക സ്റ്റേറ്റ് റോഡ് ട്രാൻസ്പോർട് കോർപ്പറേഷൻ (Karnataka State Road Transport Corporation (ಕರ್ನಾಟಕ ರಾಜ್ಯ ರಸ್ತೆ ಸಾರಿಗೆ ನಿಗಮ)
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ ബസ്സ് കമ്പനികൾ
കുളത്തൂപ്പൂഴ മെജസ്റ്റിക്ക
നീരുറവകളുടെ സ്ത്രോതസ്സായ നിത്യഹരിത മെജസ്റ്റിക്ക വനങ്ങൾ കുളത്തൂപ്പുഴ ശംഖിലിവന മേഖലയിൽ കണ്ടെത്തി. പശ്ചിമഘട്ട മലനിരകളിലെ നിത്യഹരിത പ്രദേശത്ത് മാത്രം കാണുന്ന ട്രോപ്പിക്കൽ ഫ്രഷ് വാട്ട് മെജസ്റ്റിക്ക സ്വോംഞ്ചുവിഭാഗത്തിലുള്ള 200ഹെക്ട൪ ചതുപ്പ് പ്രദേശങ്ങളാണ് ശംഖിലി വനത്തിലുള്ളത്.
പ്രത്യേകത
നിത്യഹരിതവും ഇടതൂ൪ന്നതുമായ വനപ്രദേശങ്ങളിലെ താഴ്വാരങ്ങളിലും ചതിപ്പുപ്രദേശങ്ങളിലുമുള്ള മെജസ്റ്റിക്ക മരങ്ങൾ വ൪ഷകാലത്ത് ജലം സംഭരിച്ചശേഷം കുറേശ്ശെയായി  പുറത്തേയ്ക്കു വിടുന്നു. ഇതിനാൽ ഏത് വേനൽക്കാലത്തും  മെജസ്റ്റിക്ക വനപ്രദേശത്ത് ഒരു വ്യതിയാനവുമില്ലാതെ  നീരുറവകൾ  നിലനിൽക്കുകയും  അതുവഴി  ഭൂഗ൪ഭ  ജലനിരപ്പു   താഴാതെ  നിലനി൪ത്തുന്നതും  കഴിയുന്നു. ശുദ്ധജല സ്രോതസ്സായ മെജസ്റ്റിക്കാവനങ്ങൾ നിലനി൪ത്തേണ്ടത്  ജൈവവൈവിദ്യത്തിന്
2000-ത്തിലധികം ഹെക്ടർമെജസ്റ്റിക്ക പ്രദേശം നിരവധി വ൪ഷങ്ങളായി നടത്തിയ വനവൽക്കരണത്തിലൂടെ നഷ്ടപ്പെട്ടിരുന്നു. ഇപ്പോൾ വനംവകുപ്പിന്റെ കണക്ക് പ്രകാരം കേരളത്തിൽ 200 ഹെക്ട൪ മാത്രമാണ് അവശേഷിച്ചിട്ടുള്ളത്. ഏരൂർ റിസർവ്വ് വനപ്രദേശത്തെ  ശംഖിലി  സെക്ഷനുകളിൽപെട്ട  ശാസ്താംനടയിൽ 110 ഹെക്ടറും, മൈലമൂട്  സെക്ഷനിലെ  ആമക്കുളത്ത്   50  ഹെക്ടറും , പൂവണത്തുംമൂട്ടിൽ 10 ഹെക്ടറും ചെന്തുരുത്തി വന്യജീവി സങ്കേതത്തിൽ 30 ഹെക്ടറുമാണ് അവശേഷിക്കുന്നത്.20 മുതൽ 30 മീറ്റർ വരെയാണ് മരങ്ങളുടെ ഉയരം.ഈ നിത്യഹരിത മരങ്ങളെ ആദിവാസികൾ കൊടിമരമെന്നാണ് വിളിക്കുന്നത്.കുളത്തൂപ്പുഴയ്ക്കടുത്തൂള്ള വേങ്കോലയിൽ നിന്നും 4കി.മീറ്റർ വനത്തിലൂടെ യാത്ര ചെയ്താൽ എത്തുന്ന വേരുകൾ ചുറ്റിപ്പിണഞ്ഞ് നിൽക്കുന്ന മെജസറ്റിക്ക വനപ്രദേശം ആരെയും ആകർഷിക്കുന്നതാണ്. വിലപ്പിടിപ്പുള്ള തടികൾ ആണെങ്കിലും,കായ വന്യജീവികളുടെ ഭക്ഷണവും അരി ആയൂർവേദ ഔഷധങ്ങളുടെ ചേരുവയുമാണ്.
വർഗ്ഗം:ഇന്ത്യയിലെ കാടുകൾ
നാജി അൽ-അലി
അറബ് ലോകത്തെ കാർട്ടൂണിസ്റ്റുകളിൽ ഏറ്റവും ജനപ്രിയനായിരുന്നു  നാജി അൽ-അലി. പലസ്തീനിയൻ പ്രദേശത്തുനിന്നും അഭയാർത്ഥി ആക്കപ്പെട്ട നാജി അൽ-അലി ഹന്ധാല എന്ന പത്തുവയസ്സുകാരനായ കാർട്ടൂൺ കഥാപാത്രത്തിലൂടെ ആയിരുന്നു തന്റെ ആശയങ്ങളെ അവതരിപ്പിച്ചത്.
ജനനം, ബാല്യം
1938-ൽ പലസ്തീനിൽ ജനിച്ച നാജി അൽ-അലി ഇസ്രയേൽ രാഷ്ട്രം രൂപീകൃതമായപ്പോൾ ജൂത ആക്രമണങ്ങളെ തുടർന്ന് സ്വദേശത്തുനിന്നും പലായനം ചെയ്തു. ഗലീലിയിലെ നസറത്ത്, തിബിരിയാസ് എന്നീ സ്ഥലങ്ങൾക്ക് ഇടയ്ക്കുള്ള അൽ-ഷാജ്ര ഗ്രാമത്തിലായിരുന്നു നാജി അൽ-അലിയുടെ ജനനം. 11-ആം വയസ്സിൽ അഭയാർത്ഥിയായി കുടുംബത്തോടൊപ്പം ലെബനനിൽ എത്തിയ നാജി അൽ-അലി തെക്കേ ലെബനനിലെ സിദോനിലുള്ള ഐൻ-അൽ-ഹെല്വെ എന്ന അഭയാർത്ഥി കാമ്പിൽ താമസിച്ചു. 1950-കളിൽ നാജി അൽ അലി ജയിലിലെ മതിലുകളിൽ പോറിയ ചിത്രങ്ങൾ കണ്ട് പലസ്തീനിയൻ കവിയായ ഘസ്സൻ എൽ-കനാഫനി നാജി അൽ-അലിയെ കണ്ടെത്തുകയായിരുന്നു. നാജി അൽ-അലിയുടെതന്നെ അഭിപ്രായത്തിൽ
ലെബനനിലെ ജയിലുകളിൽ താമസിക്കവേ ഞാൻ രാഷ്ട്രീയ സംവദനത്തിന്റെ പ്രകാശനമായി എന്റെ ചിത്രങ്ങളെ ഉപയോഗിച്ചുതുടങ്ങി. ലെബനീസ് ഇന്റലിജെൻസ് സർവ്വീസ് (ദോക്സി’മെ ബ്യൂറോ) ഈ ചിത്രങ്ങൾ കണ്ട് എന്നെ തടഞ്ഞുവെച്ചു. അക്കാലത്ത് ദോക്സി’മെ ബ്യൂറോ പലസ്തീനിയൻ അഭയാ‍ർത്ഥി കാമ്പുകളിലെ രാഷ്ട്രീയ പ്രവർത്തനങ്ങളെ നിയന്ത്രിക്കുവാൻ പരിശ്രമിച്ചുവരികയായിരുന്നു. ഞാൻ ജയിലിലെ മതിലുകളിൽ വരച്ചുതുടങ്ങി. പിന്നാലെ പത്രപ്രവർത്തകനും അൽ-ഹുറിയ മാസികയുടെ പ്രസാധകനുമായ ഘസ്സൻ കനാഫാനി (ബെയ്‌റൂട്ടിൽ വെച്ച് ഘസ്സൻ എൽ-കനാഫാനി 1971-ൽ കൊല്ലപ്പെട്ടു) ചില ചിത്രങ്ങൾ കണ്ട് എന്നെ വീണ്ടും വീണ്ടും വരയ്ക്കാൻ പ്രോത്സാഹിപ്പിച്ചു, എന്റെ ചില കാർട്ടൂണുകൾ അദ്ദേഹം പ്രസിദ്ധീകരിക്കുകയും ചെയ്തു.
നാജി അൽ-അലിയുടെ സർഗ്ഗസൃഷ്ടി, താല്പര്യങ്ങൾ തത്ത്വശാസ്ത്രം.
thumb|ഹന്ധാല, പാലസ്തീനിയൻ പ്രതിരോധത്തിന്റെ ചിഹ്നം
സിദോനിൽ പ്രാരംഭ വിദ്യാഭ്യാസം പൂർത്തി ആക്കിയ നാജി അൽ-അലി കലയിൽ ഉന്നത വിദ്യാഭ്യാസത്തിനായി ഒരു സ്ഥാപനത്തിൽ പ്രവേശിച്ചു. വീട്ടിലെ കഷ്ടപ്പാടുകൾ നിമിത്തം വിദ്യാഭ്യാസം പൂർത്തിയാക്കാനായില്ല. അറുപതുകളുടെ തുടക്കത്തിൽ കുവൈറ്റിലെ അൽ-തലിയാ മാസികയ്ക്കുവേണ്ടി പ്രവർത്തിക്കുവാനായി നാജി അൽ-അലി കുവൈറ്റിലേക്ക് പോയി.
1970-കളുടെ തുടക്കത്തിൽ കുവൈറ്റിൽ നിന്ന് ബെയ്രൂട്ടിൽ തിരിച്ചെത്തിയ നാജി അലി ലെബനനിലെ പ്രമുഖ പത്രമായ അൽ-സാഫിറിന്റെ പത്രാധിപ സമിതിയിൽ അംഗമായി.
1971-ൽ ബെയ്രൂട്ടിലെ അൽ-സാഫിർ പത്രത്തിൽ പ്രവർത്തിച്ചതായിരുന്നു എന്റെ ജീവിതത്തിലെ ഏറ്റവും നല്ലതും ഏറ്റവും ക്രിയാത്മകവുമായ സമയം. അവിടെ ഓരോ ദിവസവും പല സൈന്യങ്ങളുടെ ആക്രമണങ്ങളെയും ഒടുവിൽ ഇസ്രയേലി അധിനിവേശത്തെയും ഞാൻ എന്റെ പേനകൊണ്ട് നേരിട്ടു. എനിക്ക് ഒരിക്കലും പേടിയോ പരാജയമോ നിരാശയോ തോന്നിയില്ല, ഞാൻ കീഴടങ്ങിയില്ല. സൈന്യങ്ങളെ ഞാൻ കാർട്ടൂണുകൾ കൊണ്ടും പൂക്കളുടെയും പ്രത്യാശയുടെയും വെടിയുണ്ടകളുടെയും ചിത്രങ്ങൾ കൊണ്ടും നേരിട്ടു. അതെ, പ്രത്യാശ അത്യാവശ്യമാണ്, എപ്പോഴും. എന്റെ ബെയ്രൂട്ടിലെ ജോലി എന്നെ ഒരിക്കൽക്കൂടി കാമ്പുകളിലെ അഭയാർത്ഥികളുടെയും പാവങ്ങളുടെയും അടിച്ചമർത്തപ്പെട്ടവരുടെയും അടുക്കൽ എത്തിച്ചു.
ഈ കാലഘട്ടത്തിൽ അദ്ദേഹം യുണൈറ്റഡ് അറബ് എമിറേറ്റ്സിലെ അൽ-ഖലീജ് പത്രത്തിനുവേണ്ടിയും കാർട്ടൂണുകൾ വരച്ചു.
1982-ൽ ലെബനനിലെ ഇസ്രയേൽ അധിനിവേശകാലത്ത് സാബ്ര, ഷാറ്റില എന്നീ പലസ്തീനിയൻ അഭയാർത്ഥി കാമ്പുകളിൽ ഇസ്രയേൽ സൈന്യം നടത്തിയ കൂട്ടക്കൊല നാജി അൽ-അലി നേരിട്ടുകണ്ടു. ഈ തിക്താനുഭവം ലെബനൻ വിട്ട് കുവൈറ്റിൽ താമസമാക്കുവാൻ നാജി അൽ-അലിയെ പ്രേരിപ്പിച്ചു. ഈ കാലഘട്ടത്തിൽ അദ്ദേഹം മദ്ധ്യപൂർവ്വദേശത്തെ ഏറ്റവും പ്രചാരമുള്ള സ്വതന്ത്ര ദിനപത്രമായ അൽ-ഖബ്ബാസ് (പ്രകാശം എന്ന് അർത്ഥം), അൽ-ഖലീജ് എന്നീ പത്രങ്ങൾക്കുവേണ്ടി വരച്ചു.
1985-ൽ രാഷ്ട്രീയ കാരണങ്ങളാൽ നാജി അൽ-അലി കുവൈറ്റിൽ നിന്ന് പുറത്താക്കപ്പെട്ടു. തുടർന്ന് ലണ്ടനിൽ താമസം ഉറപ്പിച്ച നാജി അൽ-അലി കുവൈറ്റി പത്രമായ അൽ-ഖബ്ബാസിനു വേണ്ടി വരയ്ക്കുന്നത് തുടർന്നു.
നാജി അൽ അലിയുടെ ചിത്രങ്ങൾ കൈറോ, ബെയ്രൂട്ട്, കുവൈറ്റ്, ടുണീഷ്യ, അബുദാബി, ലണ്ടൻ, പാരീസ് എന്നിവിടങ്ങളിലെ പത്രങ്ങളിൽ ദിനംപ്രതി പ്രസിദ്ധീകരിച്ചിരുന്നു. അറബ് ലോകത്ത് ഏറ്റവും പ്രതിഫലം ലഭിച്ച കാർട്ടൂണിസ്റ്റായി നാജി അൽ-അലി കരുതപ്പെടുന്നു.
നാജി അൽ-അലിക്ക് രാഷ്ട്രീയ പാർട്ടികളുമായി ബന്ധം ഉണ്ടായിരുന്നില്ല. തന്റെ സൃഷ്ടികളിലെ സിദ്ധാന്തങ്ങളുടെയും മുദ്രാവാക്യങ്ങളുടെയും അഭാവം അദ്ദേഹത്തിനു ഒരേപോലെ പ്രശംസയും വിമർശനവും നൽകി. ഭീകരതയ്ക്കും ജനാധിപത്യത്തിന്റെ അഭാവത്തിനും എതിരായിരുന്നു നാജി അൽ-അലി. ഒരു രാഷ്ട്രീയ കക്ഷിയിലും ചേരാതെ അറബ് പൊതുജനാഭിപ്രായത്തിന്റെ യഥാർത്ഥ വക്താവാകുവാൻ അദ്ദേഹം ശ്രമിച്ചു.
ചുറ്റും എന്താണ് നടക്കുന്നതെന്ന് ഞാൻ മനസ്സിലാക്കിയ നാൾമുതൽ, നമ്മുടെ പ്രദേശത്തെ എല്ലാ കോളിളക്കങ്ങളും മനസ്സിലാക്കിയതു മുതൽ, എന്തെങ്കിലും ചെയ്യണം, എങ്ങനെ എങ്കിലും സംഭാവന ചെയ്യണം എന്ന് എനിക്കുതോന്നി. ഞാൻ ആദ്യം രാഷ്ട്രീയം പരീക്ഷിച്ചു, ഒരു പാർട്ടിയിൽ ചേർന്നു, ജാഥകളിൽ മാർച്ച് ചെയ്തു, പക്ഷേ അതല്ലായിരുന്നു യഥാർത്ഥ ഞാൻ. ഞാൻ എന്തിൽക്കൂടെ ആണ് കടന്നുപോവുന്നതെന്ന് കാണിക്കാനും എന്റെ ഉള്ളിലെ ആർത്തനാദങ്ങളെ പ്രദർശിപ്പിക്കുവാനും ഒരു വ്യത്യസ്ത മാധ്യമം വേണമായിരുന്നു. 1950-കളിൽ എപ്പൊഴോ ആണ് ഞാൻ ജയിൽ കാമ്പിലെ മതിലുകളിൽ വരച്ചുതുടങ്ങിയത്. ആ കാലഘട്ടത്തിൽ ഈജിപ്തിലെ വിപ്ലവം, അൾജീരിയയിലെ സ്വാതന്ത്ര്യം, അറബ് ലോകത്ത് എല്ലാം നടക്കുന്ന സംഭവ വികാസങ്ങൾ, ഇതിന്റെ ഒക്കെ ഫലമായി അഭയാർത്ഥികൾക്ക് കുറേശ്ശെ രാഷ്ട്രീയ ബോധം വന്നുതുടങ്ങുകയായിരുന്നു. ആ ജനങ്ങൾക്കുവേണ്ടി, അൾജീരിയയിലെയും ഈജിപ്തിലെയും അഭയാർത്ഥി കാമ്പുകളിലെയും എന്റെ ജനതയ്ക്കുവേണ്ടി, തങ്ങളുടെ അഭിപ്രായം പ്രകടിപ്പിക്കുവാൻ ഒരു വേദിയും ഇല്ലാ‍ത്ത മദ്ധ്യപൂർവ്വദേശത്താകമാനമുള്ള സാധാരണക്കാരായ അറബ് ജനതയ്ക്കുവേണ്ടി, ശബ്ദം ഉയർത്തുകയാണ് എന്റെ ജോലി എന്ന് എനിക്കുതോന്നി. ഇവരെ ഉത്ബോധിപ്പിക്കുകയാണ് എന്റെ ജോലി എന്ന് എനിക്കുതോന്നി. എന്റെ കാഴ്ച്ചപ്പാടിൽ ഒരു രാഷ്ട്രീയ കാർട്ടൂണിസ്റ്റിന്റെ ജോലി ഒരു പുതിയ ദിശാബോധം നൽകുക എന്നുള്ളതാണ്.
അദ്ദേഹത്തിന്റെ ആക്ഷേപഹാസ്യ വരകളിൽ നിന്ന് വളരെ കുറച്ച് ഭരണകൂടങ്ങളും രാഷ്ട്രീയ സംഘടനകളുമേ രക്ഷപെട്ടുള്ളൂ. ഇസ്രയേൽ അധിനിവേശത്തിനും അടിച്ചമർത്തലിനും എതിരെയുള്ള പലസ്തീനിയൻ ജനതയുടെ കയ്പ്പേറിയ പോരാട്ടത്തെ അദ്ദേഹത്തിന്റെ കാർട്ടൂണുകൾ ചിത്രീകരിച്ചു. അറബ് ലോകത്ത് വ്യാപകമായ അഴിമതിയെയും ജനാധിപത്യത്തിന്റെ അഭാവത്തെയും ഭീമമായ സാമ്പത്തിക അസമത്വത്തെയും അദ്ദേഹം വിമർശിച്ചു. അറബികൾ, ജൂതർ, തീവ്രവാദികൾ, യാഥാസ്ഥിതികർ എന്നിവരുൾപ്പെടെ അറബ് ലോകത്തെ ഏകദേശം എല്ലാവരെയും നാജി അൽ-അലി വെറുപ്പിച്ചു എന്ന് പറയപ്പെടുന്നു. നാജി അൽ-അലിയുടെ തത്ത്വശാസ്ത്രം തന്റെ എല്ലാ കാർട്ടൂണുകളിലും കാണി ആയി നിൽക്കുന്ന ഹന്ധാല എന്ന തന്റെ കഥാപാത്രത്തെ അദ്ദേഹം വിശദീകരിക്കുന്നതിൽ നിന്നും മനസ്സിലാക്കാം.
“നിങ്ങൾ കാണുന്നതുപോലെ ഈ കുട്ടി സുന്ദരനോ ലാളിക്കപ്പെട്ടവനോ, എന്തിന് നന്നായി ആഹാരം കഴിച്ച് വളർന്നവനോ പോലും അല്ല. അഭയാർത്ഥി കാമ്പുകളിൽ ഉള്ള മറ്റു പല കുട്ടികളെയും പോലെ ഇവനും ചെരുപ്പില്ല. സത്യത്തിൽ വിരൂപനായ ഇവനെപ്പോലെ ഒരു മകൻ ഉണ്ടാകുവാൻ മിക്കവാറും സ്ത്രീകൾ ആഗ്രഹിക്കില്ല. എങ്കിലും ഞാൻ ഇവനെ കണ്ടെത്തിയതും ദത്തെടുത്തതും പോലെ ഇവനെ മനസ്സിലാക്കുന്ന മറ്റുള്ളവർ ഇവൻ സ്നേഹമയിയും വിശ്വസ്തനും അഭിപ്രായങ്ങൾ തുറന്നുപറയുന്നവനും ഒരു ശുദ്ധനും ആണെന്ന് മനസ്സിലാക്കും. ഞാൻ വീണുപോകുന്നതിൽ നിന്നും ശ്രദ്ധാലുവായി പ്രതിരോധിക്കുന്ന ഒരു ചിഹ്നമാണ് ഇവൻ. ഇവൻ കൈകൾ പിന്നിൽ പിണച്ചുകെട്ടിയിരിക്കുന്നത് ഇന്നത്തെ നമ്മുടെ പ്രദേശത്തെ എല്ലാ പ്രതികൂല സാഹചര്യങ്ങളുടെയും നിഷേധത്തെ ആണ് സൂചിപ്പിക്കുന്നത്”.
സെൻസർഷിപ്പ്
ലഘുചിത്രം|നജി അൽ അലി ഗ്രാഫിറ്റി, റാമല്ല, 2012 നാജി അൽ-അലിയെ പോലീസ് അനവധി തവണ തടഞ്ഞുവെച്ചു. അദ്ദേഹത്തിന്റെ വരകൾ തുടർച്ചയായി സെൻസർ ചെയ്യപ്പെട്ടു. തന്റെ ജീവിതകാലത്ത് പല വധഭീഷണികളെയും അദ്ദേഹം നേരിട്ടു. മദ്ധ്യപൂർവ്വ പ്രദേശങ്ങളിൽ ഒരുകാലത്ത് ജീവനിൽ ഭീഷണി നേരിട്ടവരിൽ ഏറ്റവും മുൻപിൽ ആയിരുന്നു നാജി അൽ-അലി. ലെബനൻ വിട്ട് കുവൈറ്റിലും പിന്നീട് ലണ്ടനിലും താമസം ഉറപ്പിക്കാൻ കാരണം ഇതായിരുന്നു. എന്നാൽ തന്നെ അടിച്ചമർത്താനും സെൻസർ ചെയ്യുവാനും ശ്രമിച്ചവരെക്കുറിച്ച് സംസാരിക്കുവാൻ അദ്ദേഹം വിസമ്മതിച്ചു; പകരം അദ്ദേഹം അവരെ വരച്ചു.
പുരസ്കാരങ്ങൾ
ഇന്റർനാഷണൽ ഫെഡെറേഷൻ ഓഫ് ന്യൂസ്പേപ്പർ പബ്ലിഷേഴ്സ് (എഫ്.ഐ.ഇ.ജെ) മരണാനന്തര ബഹുമതിയായി ഗോൾഡൻ പെൻ പുരസ്കാരം 1988-ൽ നാജി അൽ-അലിക്ക് സമർപ്പിച്ചു. 28 അംഗരാഷ്ട്രങ്ങളിലെ പ്രസാധകർ അടങ്ങിയ ജൂറി ആവിഷ്കാര സ്വാതന്ത്ര്യത്തിനു വേണ്ടി നടത്തുന്ന എടുത്തുപറയത്തക്ക സേവനങ്ങൾക്കുള്ള അംഗീകാരമായി ആണ് ഈ പുരസ്കാരം നൽകുന്നത്.
നാജി അൽ-അലിയുടെ മരണം
1987 ജൂലൈ 22-നു ചെത്സിയിലെ ഐവെസ് തെരുവിലുള്ള അൽ-ഖബ്ബാസ് ഓഫീസിലേക്ക് നടക്കവേ ഒരു കൊലയാളി നാജി അൽ-അലിയുടെ തലയ്ക്ക് വെടിവെച്ചു. 5 ആഴ്ച്ചയോളം കോമ അവസ്ഥയിൽ ആശുപത്രിയിൽ കിടന്ന നാജി അൽ-അലി 51-ആം വയസ്സിൽ 1987 ഓഗസ്റ്റ് 30 (ശനിയാഴ്ച) രാവിലെ 1 മണിക്ക് അന്തരിച്ചു.
നാജി- അൽ അലിയുടെ വാക്കുകൾ
ഞാൻ യുവാവായിരുന്നപ്പോൾ നമ്മുടെ സ്വാതന്ത്ര്യത്തിനും ഐക്യത്തിനും നീതിക്കും വേണ്ടിയുള്ള എല്ലാ സ്വപ്നങ്ങളും സാക്ഷാത്കരിക്കുവാൻ എനിക്ക് സഹായിക്കുവാൻ സാധിക്കും എന്ന് ഞാൻ വിശ്വസിച്ചിരുന്നു. ആ സ്വപ്നങ്ങൾക്കുവേണ്ടി പലരും മരിച്ചു, എന്നാൽ കാര്യങ്ങൾ വഷളാവുന്നതേ ഉള്ളൂ. ഇത് തീർച്ചയായും ഒരുവനിൽ നിരാശ നിറയ്ക്കും. എന്നാൽ എന്നത്തെക്കാളും ഉപരി കർത്തവ്യബോധം എനിക്ക് അനുഭവപ്പെടുന്നു, ഞാൻ ചെയ്യാനുള്ളതും എനിക്ക് ചെയ്യാൻ കഴിയുന്നതും ചെയ്തുകൊണ്ടേയിരിക്കാൻ.
വർഗ്ഗം:പാലസ്തീനിയൻ കാർട്ടൂണിസ്റ്റുകൾ വർഗ്ഗം:1937-ൽ ജനിച്ചവർ
മലപ്പേരുർ പാറ
കൊല്ലം ജില്ലയിലെ ചടയംമംഗലം താലുക്കിലെ അഞ്ചൽ ഗ്രമപഞ്ചായത്തിനോട് ചേർന്ന്കിടക്കുന്ന ഗ്രമപഞ്ചായത്താണ് ഇട്ടിവ  ഗ്രമപഞ്ചായത്ത്.അവിടെ സ്ഥിതിചെയ്യുന്ന  പാറയാണ് മലപ്പേരുർ പാറ. ഇതിനോട്ചേർന്ന് മുന്നിലായി ഒരുഅംബലം ഉണ്ട്. .ശിവനാണ് അവിടെത്തെ പ്രതിഷ്ഠ്. അവിടെ ശിവ രാത്രിയുടെഅന്നല്ല. ഉത്സവം നടക്കുന്നത്. ഇതിന്കാരണം ആർക്കുംവ്യകതമല്ല. അംബലത്തിന്റെ പുറകിലായി  പാറ സ്ഥിതിചെയ്യുന്നവശത്തിലുടെ ഒഴുകുന്ന ഇത്തിക്കരയാറാ ഒഴുകുന്നുണ്ട്.. ഈ ഗ്രാമത്തിലെ മുഖ്യന നദിയാണ് ഇത്തിക്കരയാർ. ഈ പാറെ സംരക്ഷികാനും .ഇത് വിനോദകേന്ദ്രമാക്കാനും പലരും ശ്രമങ്ങൾ തുടങ്ങിയിട്ടുണ്ട്. ഇവിടെ എത്താൻപ്രധാനമായും രണ്ട് വഴികൾഉണ്ട് ആയുർ വഴി പിന്നെ അഞ്ചൽവഴി ഇവിടെഎത്താം
വൈദ്യുത അചാലകം
thumb|right|300px|[[വൈദ്യുത ചാലകം|വൈദ്യുത ചാലകമായ ചെമ്പുകമ്പിക്കു മുകളിൽ അചാലകമായ പോളിമർ സംരക്ഷണ കവചം]] വൈദ്യുത അചാലകം (ആംഗലേയം: Electrical Insulator), ഒരു ശുദ്ധ വൈദ്യുത അചാലകം വൈദ്യുതി മണ്ഡലത്തോട് പ്രതികരികുകയോ വൈദ്യുതചാർജ്‌ കടത്തി വിടുകയോ ചെയ്യാത്ത ഒരു വസ്തുവാണ്. എന്നാൽ ശുദ്ധമായ അചാലകങ്ങൾ നിലവിൽ ഇല്ല. അചാലകത്തിനു മേൽ വോൾട്ടത ചെലുത്തിയാലും അതിലൂടെ വൈദ്യുതപ്രവാഹം ഉണ്ടാകുന്നില്ല. ചില്ല്, മൈക്ക, റബ്ബർ, പി.വി.സി., ഉണങ്ങിയ തടി, കോട്ടൺ, പോർസുലിൻ, എബണൈറ്റ്, നല്ല അചാലകവസ്തുക്കളാണ്.
അചാലകങ്ങൾക്ക് നിത്യ ജീവിതത്തിൽ പല ഉപയോഗങ്ങളും ഉണ്ട്. അതിൽ ഏറ്റവും പ്രധാനം ചാലകങ്ങളിൽ കൂടി പ്രവഹിക്കുന്ന വൈദ്യുതിയെ ചുറ്റുപാടുകളുമായി ഉള്ള ‌സംബര്കത്തിൽ നിന്നും മാറ്റി നിർത് എന്നതാണ്. നേരെ മറിച്ച്‌ വൈദ്യുതി നന്നായി കടത്തിവിടുന്ന വസ്തുക്കളാണ് ചാലകങ്ങൾ.
വിഭാഗം:വൈദ്യുതി
വിളക്കുമാതാ പള്ളി
കൊല്ലം ജില്ലയിൽ കുളത്തുപ്പുഴ ഗ്രാമപഞ്ചായത്തു തിങ്കൾകരിക്കം എന്ന സ്ഥലത്താണ് വിളക്കുമാതാ പള്ളി സ്ഥിതിചെയ്യുന്നത്. ഇവിടെ അർപ്പിക്കപ്പെടുന്ന വിളക്കുകളുടെ ബാഹുല്ല്യമാണ് ഈ സ്ഥലത്തെയും പള്ളിയേയും പ്രശസ്തമാക്കുന്നത്.
ചരിത്രം
1973 ൽ പ്രശസ്തവാസ്തുശില്പകല വിദഗ്ദ്ധനായ ലാറി ബേക്കറാണ് പള്ളി നിർമ്മിച്ചത്. മലങ്കരകത്തോലിക്ക ഇടവകയുടെ അന്നത്തെ പിതാവായിരുന്ന ബനഡിക് മാർ ഗ്രിഗോറിയോസ് പള്ളിയുടെ കൂദാശ നിർവ്വഹിച്ചു. പള്ളിയുടെ ആദ്യത്തെവികാരിയായി വന്നത് "ജേക്കബ് ഞായല്ലൂർ" ആണ്. 1773 ൽ പള്ളിമുറ്റത്ത് ഒരു കുരിശടിയും മാതാവിന്റെ ഒരു ചെറിയ രൂപവും അതിൽ പ്രതിഷ്ടിച്ചു.
വിശ്വാസം
ഇവിടെ വിളക്കു സമർപ്പിച്ച് പ്രാർത്ഥിച്ചാൽ ആഗ്രഹങ്ങൾ സഭലലമായിത്തീരുമെന്ന് വിശ്വാസികൾ വിശ്വസിക്കുന്നു. എല്ലാ വ്യാഴാഴ്ച്ചയിലും വൈകിട്ട് അഞ്ച് മണിക്ക് ഇടവകവിശ്വാസികൾ ഇവിടെ നിത്യസഹായ നോവേന ചൊല്ലി കാഴ്ച സമർപ്പിക്കുന്നു. ഇന്ന് ഇവിടെ 1025 വിളക്കുകളാണ് ഉള്ളത്. ഇലഞ്ഞിക്കൽ അച്ചൻ വികാരിയായി ഇരുന്നപ്പോൾ പകുതിയോളം വിളക്കുകൾ എടുത്ത് വിൽക്കുകയും പള്ളിയുടെ നടുവിലായി ഏഴ് തട്ടുള്ള ഒരു വിളക്കു വാങ്ങിവയ്ക്കുകയും ചെയ്തു. വിളക്കിനുപുറമേ സ്വർണകുരിശ്, വെള്ളിക്കുരിശ്, സ്വർണനൂല്, വെള്ളിനൂല് എന്നിവയും ഇവിടെ നേർച്ചനൽകാറുണ്ട്.
വർഗ്ഗം:കൊല്ലം ജില്ലയിലെ ക്രിസ്ത്യൻ പള്ളികൾ വർഗ്ഗം:അഞ്ചൽ
അചാലകം (വിവക്ഷകൾ)
അചാലകം (ആംഗലേയം: Insulator) എന്ന പദം താഴെ പറയുന്നവയിൽ ഏതിനെയും വിവക്ഷിക്കാം
പൂന്തുറ
തിരുവനന്തപുരം ജില്ലയിലെ ഒരു കടലോര ഗ്രാമമാണ്‌ പൂന്തുറ. പ്രസിദ്ധമായ മുസ്ലീം തീർത്ഥാടന കേന്ദ്രമായ ബീമാപള്ളിക്ക് സമീപത്തായി സ്ഥിതിചെയ്യുന്നു. ഈ പ്രദേശങ്ങളിലെ ജനങ്ങളുടെ പ്രധാന വരുമാനമാർഗ്ഗം മത്സ്യബന്ധനവും അതോടനുബന്ധിച്ചുള്ള ചെറുകിട വ്യാപാര വാണിജ്യ പ്രവർത്തനങ്ങളുമാണ്‌.പാർവതി പുത്തനാറിന്റെ ഇരു കരകളിലുമായി വ്യാപിച്ചു കിടക്കുന്നു ഒരു പ്രദേശമാണ് പൂന്തുറ.പൂന്തുറ പുത്തൻപള്ളിയും, സെന്റ്‌ തോമസ്‌ ചർച്ചും, പൂന്തുറ ശാസ്താം കോവിലും ആണു ഇവിടുത്തെ പ്രധാന ആരാധനാലയങ്ങൾ.നേമം,തിരുവനന്തപുരം നിയമസഭാ മണ്ഡലങ്ങൾ കൂടിച്ചേർന്ന പ്രദേശമാണ് പൂന്തുറ.695026 ആണ് പൂന്തുറയുടെ പിൻകോഡ്.
വർഗ്ഗം: തിരുവനന്തപുരം ജില്ലയിലെ ഗ്രാമങ്ങൾ
പരിണാമം (നോവൽ)
എം. പി. നാരായണപിള്ള രചിച്ച ആദ്യ നോവലാണ് പരിണാമം. നായയെ കേന്ദ്ര സ്ഥാനത്ത് നിർത്തി എഴുതിയ ആദ്യ മലയാളനോവലും ഇത് തന്നെ. 1991-ൽ നോവൽ സാഹിത്യത്തിനുള്ള കേരള സാഹിത്യ അക്കാദമി പുരസ്കാരത്തിന് ഈ കൃതി തെരഞ്ഞെടുത്തെങ്കിലും ഗ്രന്ഥകർത്താവ് പുരസ്കാരം സ്വീകരിക്കുകയുണ്ടായില്ല.
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:മലയാളം നോവലുകൾ വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
ക്യാട്രിയോന ഗ്രേ
2018-ലെ മിസ്സ് യൂണിവേഴ്സ് ആയി തെരഞ്ഞെടുക്കപ്പെട്ട ഫിലിപ്പീനോ-ഓസ്‌ട്രേലിയൻ മോഡലാണ് ക്യാട്രിയോന എലീസ മാഗ്നയോൻ ഗ്രേ. മിസ്സ് യൂണിവേഴ്സ് പുരസ്കാരം കരസ്ഥമാക്കുന്ന നാലാമത്തെ ഫിലിപ്പീനോയാണ് ക്യാട്രിയോന. മിസ്സ്‌ വേൾഡ് 2016-ലും ഗ്രെ മത്സരിച്ചിരുന്നു.
അവലംബം
വർഗ്ഗം:1994-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ലോക സുന്ദരി പട്ടം നേടിയവർ
ദൃക്‌സാക്ഷി (നോവൽ)
ഉണ്ണിക്കൃഷ്ണൻ തിരുവാഴിയോട് രചിച്ച നോവലാണ് ദൃക്സാക്ഷി. 1992-ൽ നോവൽ സാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ കൃതിക്ക് ലഭിച്ചിരുന്നു.
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:മലയാളം നോവലുകൾ വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
ഓട് (വിവക്ഷകൾ)
ഓട് എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ഇന്ത്യൻ ഫാസ്റ്റ് ഫുഡ്
ഇന്ത്യയിലെ മാറിവരുന്ന ജീവിത രീതികളോടു കൂടി ഉത്ഭവിച്ചു വന്ന ഒരു ഭക്ഷണ രീതിയാണ് ഇന്ത്യൻ ഫാസ്റ്റ്ഫുഡ്. ഇന്ത്യയിലെ വിവിധ ഭാഗങ്ങളിൽ അതത് സ്ഥലങ്ങളിലെ പ്രാദേശിക ഭക്ഷണത്തോട് രൂചി ചേർന്നു പോകുന്ന രീതിയിലാണ് ഇന്ത്യൻ ഫാസ്റ്റ് ഫുഡുകൾ ഓരോ സ്ഥലങ്ങളിലും കാണപ്പെട്ടു വരുന്നത്. ഇതിൽ പ്രധാനമായും ശ്രദ്ധപതിപ്പിക്കുന്നത് ഭക്ഷണത്തിന്റെ ഉണ്ടാക്കുന്നതിന്റെയും വിളമ്പുന്നതിന്റെയും സമയമാണ്. ഏറ്റവും കുറഞ്ഞ സമയമുള്ള പാചകരീതിയും എളുപ്പത്തിൽ വിളമ്പാൻ പറ്റുന്ന രീതിയിലുമാണ് മിക്കയിടങ്ങളിയിലേയും ഫാസ്റ്റ് ഫുഡ് ഭക്ഷണവിഭവങ്ങൾ. ഒരു ഉദാഹരണമായി തെക്കേ ഇന്ത്യയിൽ വിളമ്പുന്ന ഉച്ചഭക്ഷണരീതിയിൽ നിന്ന് ഉടലെടുത്ത ഒരു ഫാസ്റ്റ് ഫുഡ് ഉച്ച ഭക്ഷണമാണ് മിനിമീൽ. ഇതിൽ പരമ്പഗാതമായി ഇലയിൽ പല തരത്തിൽ കറികൾ വിളമ്പുന്നതിനു പകരമായി തയ്യാറാക്കി വച്ചിരിക്കുന്ന പച്ചക്കറി വിഭവങ്ങൾ ഒരു നിശ്ചിത അളവിലുള്ള ചോറും വിളമ്പുന്ന ഒരു ഉച്ച ഭക്ഷണമാണ് മിനി മീൽ.
കെ. കുഞ്ഞാലി
ഏറനാട് കമ്മ്യൂണിസ്റ്റ്‌ പ്രസ്ഥാനത്തിന്‌ തുടക്കമിടുകയും നിലമ്പൂരിന്റെ പ്രഥമ എം.എൽ.എ.യുമായിരുന്നു സഖാവ്‌ കുഞ്ഞാലി എന്ന പേരിൽ അറിയപ്പെടുന്ന '''കെ. കുഞ്ഞാലി (കരിക്കാടൻ കുഞ്ഞാലി)'''. (ജനനം: 8 ,ജൂലൈ 1924 മരണം: 28, ജൂലൈ 1969)
ജീവിതരേഖ
കരിക്കാടൻ കുഞ്ഞിക്കമ്മദിന്റേയും അമ്പലൻ ആയിശുമ്മയുടേയും ഏക മകനായി 1924 ൽ കൊണ്ടോട്ടിയിലായിരുന്നു കുഞ്ഞാലിയുടെ ജനനം. 1961 മെയ് 16ന് എഴുത്തുകാരൻ കെ ടി മുഹമ്മദിന്റെ സഹോദരി സൈനബയെ വിവാഹം ചെയ്തു. രണ്ടുപ്രാവശ്യം സംസ്ഥാനനിയമസഭയിൽ നിലമ്പൂരിനെ പ്രതിനിധാനംചെയ്തു.
അന്ത്യം
1969 ജൂലൈ 28ന് നിലമ്പൂരിലെ ഒരു എസ്റ്റേറ്റിൽ വച്ച് കുഞ്ഞാലി കോൺഗ്രസിൻറെ വെടിയേറ്റ് മരിച്ചു. ആര്യാടൻ മുഹമ്മദായിരുന്നു കേസിലെ ഒന്നാം പ്രതി. എന്നാൽ ആര്യാടന് കേസിൽ പങ്കില്ലെന്ന് പറഞ്ഞ് കോടതി അദ്ദേഹത്തെ വെറുതെ വിടുകയായിരുന്നു. കുഞ്ഞാലിയെ വെടിവെച്ചു എന്ന് കരുതപ്പെടുന്ന ഗോപാലൻ എന്ന കോൺഗ്രസ് അനുഭാവിയെ 1971 ഫെബ്രുവരി 12ന് സിപിഎം പ്രവർത്തകർ കുത്തിക്കൊലപ്പെടുത്തിയിരുന്നു. എന്നാൽ ഇയാളെ പോലീസ് പ്രതിചേർത്തിരുന്നില്ല.
പുറത്തേക്കുള്ള കണ്ണികൾ
[http://kalikavupravasi.com/sakhav%20kunhali കാളികാവ് പ്രവാസിയിൽ സഖാവ്‌ കുഞ്ഞാലിയെക്കുറിച്ച് കെ.പി. ഹൈദർ അലി]
വർഗ്ഗം:മൂന്നാം കേരള നിയമസഭാംഗങ്ങൾ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:1924-ൽ ജനിച്ചവർ വർഗ്ഗം:ജൂലൈ 8-ന് ജനിച്ചവർ വർഗ്ഗം:1969-ൽ മരിച്ചവർ വർഗ്ഗം:ജൂലൈ 28-ന് മരിച്ചവർ വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ വർഗ്ഗം:നിയമസഭാംഗമായിരിക്കെ മരണപ്പെട്ടവർ
ആംഗ്ലോ-ഇന്ത്യൻ ഭക്ഷണരീതികൾ
ബ്രിട്ടൻ, ഇന്ത്യ, അമേരിക്ക എന്നിവടങ്ങളിലെ ആംഗ്ലോ-ഇന്ത്യൻ സമൂഹത്തിന്റെ ഭക്ഷണരീതികളെ പൊതുവായി പറയുന്നതാണ് ആംഗ്ലോ-ഇന്ത്യൻ ഭക്ഷണരീതികൾ (Anglo-Indian cuisine) thumb|300px|Kedgeree ചില ആംഗ്ലോ-ഇന്ത്യൻ ഭക്ഷണ രീതികൾ പരമ്പരാഗതമായ ബ്രിട്ടീഷ് ഭക്ഷണരീതികളിൽ നിന്ന് ഉരുത്തിരിഞ്ഞതാണ്. ഇതിനൊരുദാഹരണം റോസ്റ്റ് ബീഫ് ആണ്. ഇതിന്റെ ഇന്ത്യൻ രീതിയിൽ ഇന്ത്യൻ സുഗന്ധവ്യഞ്ജനങ്ങൾ ചേർത്ത് ഉണ്ടാക്കുന്നുണ്ട്. മത്സ്യ വിഭവങ്ങളും മാംസ വിഭവങ്ങളും സാധാരണ രീതിയിൽ കറി വക്കുന്നത് ഇന്ത്യൻ പച്ചക്കറികൾ ചേർത്താണ്. ആംഗ്ലോ-ഇന്ത്യൻ ഭക്ഷണങ്ങളിലെ പ്രധാന ഘടകം തേങ്ങ, തൈര്, ബദാം എന്നിവയാണ്.
ചില പ്രശസ്ത ആംഗ്ലോ-ഇന്ത്യൻ വിഭവങ്ങൾ :
നവീദ് നെഗബാൻ
ഒരു ഇറാനി-അമേരിക്കൻ അഭിനേതാവാണ് നവീദ് നെഗബാൻ. 24, ഹോംലാൻഡ്, മിസ്സ്ട്രെസ് എന്നിവയാണ് ഇദ്ദേഹത്തിന്റെ ശ്രദ്ധേയമായ ചില ടിവി പരമ്പരകൾ.
അഞ്ചൽ ആർ. വേലുപ്പിള്ള
അഞ്ചൽ ആർ.വി. എന്ന തൂലികാനാമത്തിൽ തനതായ കാവ്യശൈലിയിൽ കവിതകൾ രചിച്ച് പ്രശസ്തനായ നിമിഷ കവിയായിരുന്നു '''ആർ. വേലുപ്പിള്ള''' .അഞ്ചൽ ആർച്ചൽ സ്വദേശിയായിരുന്നു ഇദ്ദേഹം. പി. വിനയചന്ദ്രൻ ഇദ്ദേഹത്തിന്റെ കൃതികൾ ശേഖരിച്ച് അഞ്ചൽ ആർ. വേലുപ്പിള്ള എന്ന പേരിലുള്ള പുസ്തകമാക്കി പുറത്തിറക്കിയിട്ടുണ്ട്.
ജീവിതം
സദാ ദേശാടനത്തിലായിരുന്ന ഇദ്ദേഹം സന്യാസി വര്യന്റേതുപോലെയുള്ള ജീവിതമായിരുന്നു നയിച്ചിരുന്നത്.കാര്യമായ വിദ്യാഭ്യാസമോ,അനുകൂല സാഹചര്യങ്ങളോ ലഭച്ചിരുന്നില്ലെങ്കിലും അദ്ദേഹത്തിന്റെ സർഗ്ഗാത്മക രച്ചന മിഴിവുറ്റതായിരുന്നു.മിതഭാഷിയും,സഹൃദയനും ആയിരുന്ന ഇദ്ദേഹം.
പ്രസിദ്ധീകൃതകവിതകൾ
അച്ചടി മഷി പുരണ്ട വരികൾ അധികമൊന്നുമില്ല. പുനലൂർ കേന്ദ്രമാക്കി പി.എൻ ശങ്കുപ്പിള്ള നടത്തിവന്ന ശാരദ എന്ന മാസികയിൽ 'പട്ടാപകലത്തെ പുലിവേട്ട' എന്ന കൃതി ആർ.വി രചിച്ചിരുന്നു. അധികം കൃതികളും പേരില്ലാത്തതും സന്ദർഭത്തിന്നു വേണ്ടി രചിച്ചതുമായിരുന്നു. ഇദ്ദേഹം കടയ്ക്കലമ്മയെക്കുറിച്ചെഴുതിയ ഭക്തി സാന്ദ്രമായ കവിതയാണ് 'ദേവീപഞ്ചകം'. അഞ്ച് ശ്ലോകമുള്ള ഈ കവിതയിലെ നാല് ശ്ലോകങ്ങൾ മാത്രമേ ലഭിച്ചിട്ടുള്ളൂ.
നിമിഷകവിതകൾ
ഒരു ഭവനത്തിൽ സന്ദർശനത്തിയ ആർ. വിയുടെ ചുറ്റും വാൽ ചുഴറ്റി സന്തോഷം പ്രകടിപ്പിച്ച പൂച്ചയെ കണ്ടപ്പോൾ അദ്ദേഹത്തിന്റെ വർണ്ണനയാണ്.
അഷ്ഠിക്കു വേണ്ട വകയെ തരസാ തിരക്കി
കഷ്ടിച്ചഹോ ചെറിയ രോദനമോടുകൂടി
ഞെട്ടിക്കുതിച്ചരികിലാർന്ന കറുത്തപൂച്ച
ക്കുട്ടിക്കു ചേർന്ന നില നിസ്തുലമോദമാമേ
അഞ്ചൽ കുടുക്കത്തു പാറയെ പറ്റി അദ്ദേഹത്തിന്റെ കവിത ഇങ്ങനെയാണ്
കുടുക്കത്തു കാന്താരമദ്ധ്യത്ത് പണ്ടേ കുഴിച്ചിട്ടു
നാട്ടിപ്രതിഷ്ഠിച്ചപ്പോലെ
ഇളക്കം ഭവിക്കാതിരിക്കും ശിലയ്ക്കായ് നമിക്കുന്നു
നിഗ ശിവസ്മരകാർത്ഥം
അവലംബം
വർഗ്ഗം:മലയാളകവികൾ
പ്ലവക്ഷമബലം
മുങ്ങിയിരിക്കുന്ന ഒരു വസ്തുവിൽ ഒരു ദ്രാവകം മുകളിലേക്ക് പ്രയോഗിക്കുന്ന ബലത്തെ പ്ലവക്ഷമബലം എന്നു പറയുന്നു. ചില വസ്തുക്കൾ ദ്രാവകങ്ങളിൽ പൊങ്ങിക്കിടക്കുന്നത് ഈ ബലം മൂലമാണ്. ഒരു ദ്രാവകത്തിൽ പൊങ്ങിക്കിടക്കുന്ന ഒരു വസ്തു ആദേശം ചെയ്യുന്ന ദ്രവത്തിന്റെ ഭാരം ആ വസ്തുവിന്റെ ഭാരത്തിനോട് തുല്യമായിരിക്കും. പ്ളവക്ഷമ ബലത്തെ സ്വാധീനിക്കുന്ന ഘടകങ്ങൾ 1) ദ്രാവകത്തിൻറെ സാന്ദ്രത 2) വസ്തുവിന്റെ വ്യാപ്തം
ഫ്ലൂയിസി ദ്രാവക മിശ്രിതങ്ങൾക്കും ബാധകമാണ്, ഇത് സംവഹന പ്രവാഹങ്ങളുടെ ഏറ്റവും സാധാരണമായ ചാലകശക്തിയാണ്. ഈ സന്ദർഭങ്ങളിൽ, ഗണിത മോഡലിംഗ് തുടർച്ചയായി ബാധകമാക്കുന്നതിന് മാറ്റം വരുത്തിയിട്ടുണ്ട്, എന്നാൽ തത്വങ്ങൾ അതേപടി നിലനിൽക്കുന്നു. വായുവും വെള്ളവും അല്ലെങ്കിൽ എണ്ണയും വെള്ളവും സ്വമേധയാ വേർതിരിക്കുന്നത് ഉൾപ്പെടുന്നു.
ഒരു വസ്തുവിന്റെ ബ്യൂയൻസിയുടെ കേന്ദ്രം ദ്രാവകത്തിന്റെ സ്ഥാനഭ്രംശത്തിന്റെ അളവിന്റെ ഗുരുത്വാകർഷണ കേന്ദ്രമാണ്.
ആർക്കിമെഡീസ് തത്ത്വം
ബിസി 212 ൽ ഈ നിയമം ആദ്യമായി കണ്ടെത്തിയ സിറാക്കൂസിന്റെ ആർക്കിമിഡീസിന്റെ പേരിലാണ് ആർക്കിമിഡീസിന്റെ തത്ത്വം അറിയപ്പെടുന്നത്. പൊങ്ങിക്കിടക്കുന്നതും മുങ്ങിയതും, വാതകങ്ങളിലും ദ്രാവകങ്ങളിലും (അതായത് ഒരു ദ്രാവകം), ആർക്കിമിഡീസിന്റെ തത്വം ശക്തികളുടെ അടിസ്ഥാനത്തിൽ ഇങ്ങനെ പ്രസ്താവിച്ചേക്കാം:
-മുങ്ങിപ്പോയ ഒരു വസ്തുവിന് സ്ഥാനഭ്രംശം സംഭവിച്ച ദ്രാവകത്തിന്റെ അളവ് വസ്തുവിന്റെ അളവാണെന്നും ഒരു ദ്രാവകത്തിൽ പൊങ്ങിക്കിടക്കുന്ന വസ്തുവിന് വസ്തുവിന്റെ ഭാരമാണെന്നും വ്യക്തമാക്കിയതോടെ.
കൂടുതൽ തീവ്രമായി: പ്ലവക്ഷമബലം= ആദേശംചെയ്ത ദ്രാവകത്തിന്റെ ഭാരം.
ആർക്കിമിഡീസിന്റെ തത്വം പ്രതലബലം(ഉപരിതല പിരിമുറുക്കം) പരിഗണിക്കുന്നില്ല, എന്നാൽ ഈ അധിക ശക്തി മാറ്റിസ്ഥാപിച്ച ദ്രാവകത്തിന്റെ അളവും സ്ഥാനചലനത്തിന്റെ പ്രത്യേക വിതരണവും മാത്രമേ പരിഷ്കരിക്കുകയുള്ളൂ, അതിനാൽ പ്ലവക്ഷമബലം = സ്ഥാനഭ്രംശം സംഭവിച്ച ദ്രാവകത്തിന്റെ ഭാരം നിലനിൽക്കുന്ന സാധുതയുള്ളത്.
സ്ഥാനഭ്രംശം സംഭവിച്ച ദ്രാവകത്തിന്റെ ഭാരം, സ്ഥാനചലനം ചെയ്ത ദ്രാവകത്തിന്റെ അളവിന് നേരിട്ട് ആനുപാതികമാണ് (ചുറ്റുമുള്ള ദ്രാവകം ഏകീകൃത സാന്ദ്രതയിലാണെങ്കിൽ). ലളിതമായി പറഞ്ഞാൽ, ഒരു വസ്തുവിലുള്ള പ്ലവക്ഷമബലം, വസ്തുവിലൂടെ സ്ഥാനഭ്രംശം സംഭവിച്ച ദ്രാവകത്തിന്റെ ഭാരത്തിന് തുല്യമാണ് അല്ലെങ്കിൽ ഗുരുത്വാകർഷണ ത്വരണം,(G). അങ്ങനെ, പൂർണമായി മുങ്ങിപ്പോയ വസ്തുക്കളിൽ, തുല്യ പിണ്ഡമുള്ളവയിൽ, വലിയ അളവിലുള്ള വസ്തുക്കൾക്ക് കൂടുതൽ ഊർജ്ജസ്വലതയുണ്ട്. ഇത് അപ്‌ട്രസ്റ്റ് എന്നും അറിയപ്പെടുന്നു.
ഒരു ശൂന്യതയിൽ ഒരു ചരട് സസ്പെൻഡ് ചെയ്യുമ്പോൾ ഒരു പാറയുടെ ഭാരം 10 ന്യൂട്ടണുകളായി കണക്കാക്കുന്നുവെന്ന് കരുതുക. പാറ വെള്ളത്തിലേക്ക് താഴ്ത്തുമ്പോൾ അത് 3 ന്യൂടൺ ഭാരമുള്ള ജലത്തെ സ്ഥാനഭ്രഷ്ടനാക്കുന്നുവെന്ന് കരുതുക. അത് തൂങ്ങിക്കിടക്കുന്ന സ്ട്രിംഗിൽ പ്രയോഗിക്കുന്ന ബലം 10 ന്യൂട്ടണുകളായിരിക്കും, 3 ന്യൂട്ടൺ ബ്യുവൻസി ഫോഴ്സ്: 10 - 3 = 7 ന്യൂട്ടൺ. കടൽത്തീരത്ത് പൂർണ്ണമായും മുങ്ങിപ്പോയ വസ്തുക്കളുടെ പ്രകടമായ ഭാരം ഭാരം കുറയ്ക്കുന്നു. ഒരു വസ്തുവിനെ വെള്ളത്തിൽ നിന്ന് വലിച്ചെടുക്കുന്നതിനേക്കാൾ പൊതുവെ എളുപ്പമാണ്.
ആർക്കിമിഡീസിന്റെ തത്വം ഇനിപ്പറയുന്ന രീതിയിൽ പരിഷ്കരിക്കുന്നു എന്ന് കരുതുക: തുടർന്ന് തൂക്കത്തിന്റെ അളവിൽ ചേർത്തു, അത് പരസ്പര വോളിയം ഉപയോഗിച്ച് വികസിപ്പിച്ചു, ചുവടെയുള്ള ഫോർമുല നൽകുന്നു. ദ്രാവകത്തിന്റെ സാന്ദ്രതയുമായി ബന്ധപ്പെട്ട നിമജ്ജനം ചെയ്ത വസ്തുവിന്റെ സാന്ദ്രത ഒരു വോള്യവും അളക്കാതെ എളുപ്പത്തിൽ കണക്കുകൂട്ടാൻ കഴിയും. (ഈ ഫോർമുല ഉദാഹരണമായി ഒരു ഡാസിമീറ്ററിന്റെയും ഹൈഡ്രോസ്റ്റാറ്റിക് വെയറിംഗിന്റെയും അളക്കൽ തത്വം വിവരിക്കുന്നതിൽ ഉപയോഗിക്കുന്നു.)
വർഗ്ഗം:ഭൗതികശാസ്ത്രം വർഗ്ഗം:പ്ലവക്ഷമബലം വർഗ്ഗം:ദ്രവ ബലതന്ത്രം വർഗ്ഗം:ബലം
അമ്പലപ്പുഴ
ആലപ്പുഴ ജില്ലാ ആസ്ഥാനം ഉൾക്കൊള്ളുന്ന താലൂക്കാണ് അമ്പലപ്പുഴ. ആകെ 13 വില്ലേജുകൾ ആണ് ഈ താലൂക്കിൽ ഉള്ളത്. കൃഷി, മത്സ്യബന്ധനം, കയർ വ്യവസായം എന്നിവയാണ് പ്രധാന തൊഴിൽ മേഖലകൾ. ചരിത്രപരമായി വളരെ പ്രാധാന്യമുള്ള ഒരു പ്രദേശമാണ് ഇത്. ഈ പ്രദേശം ഐതിഹാസികമായ ഒട്ടേറെ സമരങ്ങൾക്ക് സാക്ഷ്യം വഹിച്ചചിട്ടുണ്ട്. ഇൻഡ്യൻ സ്വാതന്ത്ര്യ സമരത്തിലെ ചുവന്ന ഏടായ പുന്നപ്ര വയലാർ സമരം നടന്ന പുന്നപ്ര അമ്പലപ്പുഴ താലൂക്കിന്റെ ഭാഗമാണ്.
അമ്പലപ്പുഴ ശ്രീകൃഷ്ണ ക്ഷേത്രം പ്രശസ്തമാണ്. കേരളത്തിലെ ഏറ്റവും പ്രധാനപ്പെട്ട മൂന്നു ശ്രീകൃഷ്ണ ക്ഷേത്രങ്ങളിൽ ഒന്നാണ് ഇത്. ഗുരുവായൂർ, ആറന്മുള എന്നിവയാണ് മറ്റുള്ളവ. മദ്ധ്യകേരളത്തിലുള്ള ഗുരുവായൂരിന് തുല്യമായി തെക്കൻ കേരളത്തിലുള്ള ക്ഷേത്രമായതിനാൽ 'തെക്കൻ ഗുരുവായൂർ' എന്ന് ഈ ക്ഷേത്രം അറിയപ്പെടുന്നു. എ.ഡി. 1545-ൽ ചെമ്പകശ്ശേരി രാജാവായിരുന്ന ദേവനാരായണനാണ് ഈ ക്ഷേത്രം പണികഴിപ്പിച്ചത്. ഇവിടത്തെ പാൽപ്പായസം വളരെ പ്രസിദ്ധമാണ്. മഹാകവി കലക്കത്ത് കുഞ്ചൻ നമ്പ്യാർ തന്റെ യൗവനത്തിൽ അമ്പലപ്പുഴയിൽ താമസിച്ചിരുന്നു. അദ്ദേഹത്തിന് തുള്ളൽ തുടങ്ങാൻ പ്രചോദനമുണ്ടായത് ഇവിടെ വച്ചാണ്. മീനമാസത്തിൽ തിരുവോണം ആറാട്ടായി പത്തുദിവസം ഉത്സവം, മകരമാസത്തിൽ പന്ത്രണ്ടുദിവസം നടക്കുന്ന കളഭാഭിഷേകം (പന്ത്രണ്ടുകളഭം), ശ്രീകൃഷ്ണ ജന്മാഷ്ടമി എന്നിവയാണ് ക്ഷേത്രത്തിലെ പ്രധാന വിശേഷദിവസങ്ങൾ. തിരുവിതാംകൂർ ദേവസ്വം ബോർഡിന്റെ കീഴിലാണ് ക്ഷേത്രം.
വർഗ്ഗം:ആലപ്പുഴ ജില്ലയിലെ പട്ടണങ്ങൾ
നീലകണ്ഠതീർഥപാദ ചരിത്രസമുച്ചയം
മലയാളത്തിലെ ആദ്യത്തെ ലക്ഷണമൊത്ത ജീവചരിത്രഗ്രന്ഥമാണ് നീലകണ്ഠതീർഥപാദചരിത്രസമുച്ചയം. പന്നിശ്ശേരി നാണുപിള്ളയും ശ്രീവർധനത്ത് കൃഷ്ണപിള്ളയും ചേർന്ന് രചിച്ചതാണ് ഈ ഗ്രന്ഥം. ചട്ടമ്പി സ്വാമികളുടെ പ്രധാന ശിഷ്യനും ശ്രീനാരായണ ഗുരുവിന്റെ സുഹൃത്തുമായിരുന്ന നീലകണ്ഠ തീർത്ഥപാദർ സനാതന മതസമന്വയത്തിന്റെ വക്താവും യോഗാചാര്യനുമായിരുന്നു. സംസ്‌കൃതം, മലയാളം, തമിഴ് ഭാഷകളിലായി നാല്പത്തിരണ്ടോളം കൃതികൾ രചിച്ചിട്ടുണ്ട്. ആയിരത്തി നാനൂറോളം പേജുകളുള്ള നീലകണ്ഠതീർഥപാദചരിത്രസമുച്ചയത്തെ, മലയാളത്തിലെ ആദ്യത്തെ ലക്ഷണമൊത്ത ജീവചരിത്രമായി വിശേഷിപ്പിച്ചത് ശൂരനാട് കുഞ്ഞൻപിള്ളയാണ്. മലയാളത്തിലെ ആദ്യത്തെ ദാർശനിക ജീവചരിത്രം, ബൃഹദ്ജീവചരിത്രം എന്നീ നിലകളിലും ശ്രദ്ധേയമാണ് ഈ കൃതി.
അവലംബം
വർഗ്ഗം:ഗ്രന്ഥങ്ങൾ വർഗ്ഗം:മലയാളഗ്രന്ഥങ്ങൾ വർഗ്ഗം:ജീവചരിത്രഗ്രന്ഥങ്ങൾ
ഹുണ്ടി
പണം ഒരു സ്ഥലത്ത് നിക്ഷേപിച്ച് അവിടെ നിന്നും ഒരു രേഖ കൈപ്പറ്റി, മറ്റൊരിടത്തു നിന്ന് ആ രേഖ കാണിച്ച് പണം തിരികെ കൈപ്പറ്റാനുള്ള സൗകര്യം ലഭ്യമാക്കുന്ന പണമിടപാടുസ്ഥാപനമാണ്‌ ഹുണ്ടി. പതിനേഴാം നൂറ്റാണ്ടിൽ സൂറത്തിൽ പ്രവർത്തിച്ചിരുന്ന ഹുണ്ടികൾ ലോകപ്രശസ്തങ്ങളായിരുന്നു.
അവലംബം
വിഭാഗം:സാമ്പത്തികം വിഭാഗം:ചരിത്രം വർഗ്ഗം:അപൂർണ്ണ ലേഖനങ്ങൾ
ഞണ്ടുകളുടെ നാട്ടിൽ ഒരിടവേള
അൽത്താഫ് സലീം സംവിധാനം ചെയ്ത് 2017-ൽ പുറത്തിറങ്ങിയ മലയാള ചലച്ചിത്രമാണ് ഞണ്ടുകളുടെ നാട്ടിൽ ഒരിടവേള. ഈ ചിത്രത്തിൽ നിവിൻ പോളി, ശാന്തി കൃഷ്ണ, ഐശ്വര്യ ലക്ഷ്മി, ലാൽ എന്നിവർ പ്രധാന വേഷങ്ങളിൽ അഭിനയിച്ചിരിക്കുന്നു. 19 വർഷത്തെ ഇടവേളയ്ക്കു ശേഷം ശാന്തി കൃഷ്ണ അഭിനയിക്കുന്നുവെന്ന പ്രത്യേകതയും ചിത്രത്തിനുണ്ട്.
അൽത്താഫ് സലീമും ജോർജ് കോരയും ചേർന്ന് തിരക്കഥയെഴുതിയ ഈ ചിത്രം നിവിൻ പോളിയാണ് നിർമ്മിച്ചിരിക്കുന്നത്. 2017 സെപ്റ്റംബർ 1-ന് പ്രദർശനത്തിനെത്തിയ ചിത്രം സാമ്പത്തികമായി വിജയം നേടിയിരുന്നു. ഒരാഴ്ച കൊണ്ട് ബ്രിട്ടനിൽ നിന്നും 33825 ഡോളറും യു.എ.ഇ.യിൽ നിന്ന് 667344 ഡോളറും സ്വന്തമാക്കിയ ഈ ചിത്രം രണ്ടാഴ്ച കൊണ്ട് ചെന്നൈയിൽ നിന്നും 23.72 ലക്ഷം രൂപയും നേടിയിരുന്നു.
ചിത്രീകരണം
2016 സെപ്റ്റംബർ 25-ന് ചിത്രീകരണം ആരംഭിച്ചു. മുകേഷ് മുരളീധരനാണ് ചിത്രത്തിന്റെ ഛായാഗ്രഹണം നിർവ്വഹിച്ചത്.
ഗാനങ്ങൾ
ചിത്രത്തിന്റെ സംഗീതസംവിധായകൻ ജസ്റ്റിൻ വർഗ്ഗീസ് തന്നെയാണ് പശ്ചാത്തല സംഗീതവും ഒരുക്കിയിരിക്കുന്നത്‌.
പുറംകണ്ണികൾ
വർഗ്ഗം:2017-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ
രാജഗോപാല ചിദംബരം
ഇന്ത്യൻ സർക്കാരിന്റെ മുഖ്യ ശാസ്ത്ര ഉപദേഷ്ടാവാണ്‌ രാജഗോപാല ചിദംബരം. (തമിഴ്: ராஜகோபால சிதம்பரம். ഇംഗ്ലീഷ്: Rajagopala Chidambaram‌ ). മുൻ ആണവ ഗവേഷണ കേന്ദ്രത്തിന്റെ തലവനും ഇദ്ദേഹമായിരുന്നു.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ ശാസ്ത്രജ്ഞർ വർഗ്ഗം:1936-ൽ ജനിച്ചവർ
കൂട്ടായി അഴിമുഖം
ചേർന്നു നിൽക്കുന്ന ഭാഗം തെക്ക് പൊന്നാനി കിഴക്ക് പുറത്തൂർ പടിഞ്ഞാർ അറബിക്കടൽ വടക്ക് കൂട്ടായി
ബുദ്ധൻ ചിരിക്കുന്നു
ഇന്ത്യ നടത്തിയ ആദ്യത്തെ ആണവ പരീക്ഷണത്തിന്റെ പൊതുവേ അറിയപ്പെടുന്ന കോഡ്‌നാമമാണ് ബുദ്ധൻ ചിരിക്കുന്നു അഥവാ ഓപ്പറേഷൻ സ്മൈലിങ് ബുദ്ധ. . 1974 മേയ് 18 രാവിലെ ഇന്ത്യൻ പ്രാമാണിക സമയം 08.05-നായിരുന്നു പരീക്ഷണം. രാജസ്ഥാനിലെ ജയ്‌സാൽമൈർ ജില്ലയിലെ പൊഖ്റാനിലെ ഇന്ത്യൻ ആർമി ബേസായ പൊഖ്റാൻ പരീക്ഷണ റേഞ്ചിലാണ് ഈ പരീക്ഷണം നടത്തിയത്. ഐക്യ രാഷ്ട്ര സഭയിലെ അഞ്ച് സ്ഥിരാംഗങ്ങളല്ലാതെ വേറൊരു രാജ്യം അണുപരീക്ഷണം നടത്തുന്നത് നടാടെയായിരുന്നു. ബോംബിന്റെ പ്രഹരശേഷി 8 കിലോടൺ ആയിരുന്നു..
ചരിത്രം
1944-ൽ ടാറ്റാ ഇൻസ്റ്റിട്യൂട്ട് ഓഫ് ഫണ്ടമെന്റൽ റിസർച്ച് സ്ഥാപിച്ച ഹോമി ജഹാംഗീർ ഭാഭാ 1944-ൽ തന്നെ ഇന്ത്യയിൽ ആണവായുധങ്ങളുടെ പരീക്ഷണങ്ങൾക്ക് തുടക്കമിട്ടിരുന്നു 1945-ൽ മാൻഹട്ടൻ പ്രൊജക്ടിൽ പങ്കാളിയായതിനുശേഷം ആണവശാസ്ത്രജ്ഞൻ പി.എസ്.ഗില്ലും അമേരിക്കയിൽ നിന്നും ഇന്ത്യയിലേക്ക് മടങ്ങിയിരുന്നു. ഭൗതികശാസ്ത്രജ്ഞനായ രാജ രാമണ്ണയും ആണവായുധ പരീക്ഷണ പദ്ധതിയിൽ സുപ്രധാനപങ്ക് വഹിച്ചു.
ഇന്ത്യൻ സ്വാതന്ത്ര്യ സമരത്തിനുശേഷം പ്രധാനമന്ത്രിയായിരുന്ന ജവഹർലാൽ നെഹ്രു ഹോമി ജെ. ഭാഭയുടെ നേതൃത്വത്തിൽ ആണവപരീക്ഷണത്തിന് സാങ്കേതികാനുമതി നൽകി. സമാധാനലക്ഷ്യങ്ങൾക്കായി ആണവപരീക്ഷണങ്ങൾ നടത്താനുള്ള ആണവോർജ്ജ നിയമം-1948 ഉം പാസാക്കപ്പെട്ടു. ഇന്ത്യ ആണവ-നിരായുധീകരണത്തിനായി അന്താരാഷ്ട്രതലത്തിൽ ഇടപെട്ടിരുന്നുവെങ്കിലും സ്വയം ഒപ്പിടാൻ തയ്യാറായില്ല.
ഇന്ത്യ 1998-ൽ രണ്ടാമത്തെ ആണവ പരീക്ഷണമായ ഓപ്പറേഷൻ ശക്തിയും പൊഖ്റാനിലാണ്‌ നടത്തിയത്.
ഡയാനെ അക്കർമാൻ
ഒരു അമേരിക്കൻ കവയിത്രിയും ഉപന്യാസകയും പ്രകൃതിശാസ്ത്രജ്ഞയുമാണ് ഡയാനെ അക്കർമാൻ (ജനനം: ഒക്ടോബർ 7, 1948). അവരുടെ വിശാലമായ കൗതുകത്തിനും പ്രകൃതി ലോകത്തെ കാവ്യാത്മക പര്യവേക്ഷണങ്ങൾക്കും അറിയപ്പെടുന്നു.
വിദ്യാഭ്യാസവും കരിയറും
പെൻ‌സിൽ‌വാനിയ സ്റ്റേറ്റ് യൂണിവേഴ്സിറ്റിയിൽ നിന്ന് അക്കർമാൻ ഇംഗ്ലീഷിൽ ബിരുദവും മാസ്റ്റർ ഓഫ് ആർട്സ്, മാസ്റ്റർ ഓഫ് ഫൈൻ ആർട്സ്, കോർനെൽ സർവകലാശാലയിൽ നിന്ന് പിഎച്ച്ഡി എന്നിവ നേടി. അവരുടെ പ്രബന്ധ സമിതിയിലെ അംഗങ്ങളിൽ ജ്യോതിശാസ്ത്രജ്ഞനും കോസ്മോസ് ടെലിവിഷൻ പരമ്പരയുടെ സ്രഷ്ടാവുമായ കാൾ സാഗനും ഉൾപ്പെടുന്നു. കൊളംബിയയും കോർണലും ഉൾപ്പെടെ നിരവധി സർവകലാശാലകളിൽ അവർ പഠിപ്പിച്ചു.
അവരുടെ ലേഖനങ്ങൾ ന്യൂയോർക്ക് ടൈംസ്, സ്മിത്‌സോണിയൻ, പരേഡ്, ദി ന്യൂയോർക്കർ, നാഷണൽ ജിയോഗ്രാഫിക്, കൂടാതെ മറ്റു പല ജേണലുകളിലും പ്രസിദ്ധീകരിച്ചിട്ടുണ്ട്. ബ്രസീലിലെ മാതാ അറ്റ്ലാന്റിക് (വംശനാശഭീഷണി നേരിടുന്ന ഗോൾഡൻ ലയൺ ടാമറിനുകളോടൊപ്പം പ്രവർത്തിക്കുന്നു), പാറ്റഗോണിയ (റൈറ്റ് വേൽ), ഹവായ് (കൂനൻ തിമിംഗിലം), കാലിഫോർണിയ (മോണാർക്ക് ചിത്രശലഭങ്ങളെ അവയുടെ അമിതവേഗ സൈറ്റുകളിൽ ടാഗുചെയ്യുന്നു), ഫ്രഞ്ച് ഫ്രിഗേറ്റ് ഷോൾസ് (മങ്ക് സീൽ), ടൊറോഷിമ, ജപ്പാൻ (ഷോർട്ട് ടെയിൽഡ് ആൽബട്രോസ്), ടെക്സസ് (ബാറ്റ് കൺസർവേഷൻ ഇന്റർനാഷണൽ), ആമസോൺ മഴക്കാടുകൾ, അന്റാർട്ടിക്ക (പെൻ‌ഗ്വിനുകൾ) തുടങ്ങിയ വൈവിധ്യമാർന്ന സ്ഥലങ്ങളിൽ അവർ ഗവേഷണം നടത്തി. 1986-ൽ നാസയുടെ ജേണലിസ്റ്റ് ഇൻ സ്പേസ് പ്രോജക്റ്റിന്റെ സെമി ഫൈനലിസ്റ്റായിരുന്നു. സ്‌പേസ് ഷട്ടിൽ ചലഞ്ചർ (ക്രിസ്റ്റ മക്അലിഫിനെ ടീച്ചർ ഇൻ സ്‌പേസ് പ്രോജക്റ്റിനൊപ്പം പേലോഡ് സ്‌പെഷ്യലിസ്റ്റായി വഹിക്കുന്നത്) ദുരന്തത്തെ തുടർന്ന് ഈ പ്രോഗ്രാം റദ്ദാക്കി. ക്രോക്കഡിലിയൻ സെക്സ് ഹോർമോൺ ഡയാനാക്കെറോൺ ഒരു തന്മാത്ര അവരുടെ പേരാണ് നൽകിയിരിക്കുന്നത്.
അവരുടെ കൈയെഴുത്തുപ്രതികൾ, രചനകൾ, പേപ്പറുകൾ എന്നിവയുടെ ഒരു ശേഖരം (ഡയാനെ അക്കർമാൻ പേപ്പറുകൾ, 1971–1997 - ശേഖരം നമ്പർ 6299) കോർനെൽ യൂണിവേഴ്‌സിറ്റി ലൈബ്രറിയിൽ സൂക്ഷിച്ചിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:അമേരിക്കൻ കവയിത്രികൾ വർഗ്ഗം:1948-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
നീർത്തിപ്പലി
വെർബിനേസി (Verbenaceae) കുടുംബത്തിൽപ്പെടുന്ന ഔഷധസസ്യമാണ് നീർതിപ്പലി അഥവാ ജലതിപ്പലി. ശാസ്ത്രനാമം ഫില നോഡിഫ്ലോറ (Phyla nodiflora), ലിപ്പിയ നോഡിഫ്ളോറ (Lippa nodiflora) എന്നും അറിയപ്പെടുന്ന നീർത്തിപ്പലി സംസ്കൃതത്തിൽ ജലപിപ്പലി, ശാരദീ, മത്സ്യഗന്ധാ, ബഹുശിഖാ എന്നീ പേരുകളിൽ അറിയപ്പെടുന്നു. ഈർപ്പമുള്ള പ്രദേശങ്ങളിൽ വളരുന്നതിനാലാണ് ഈ സസ്യത്തിന് നീർത്തിപ്പലി എന്ന പേര് ലഭിച്ചത്. ഇതിന്റെ ഫലങ്ങൾക്ക് തിപ്പലിയുടെ ഫലത്തിന്റെ ആകൃതിയും രസവുമാണ്.
രൂപവിവരണം
ഉഷ്ണമേഖലാപ്രദേശങ്ങളിലെയും സമശീതോഷ്ണമേഖലാപ്രദേശങ്ങളിലെയും ജലാശയങ്ങളുടെ തീരത്തും, സമുദ്രതീരങ്ങളിലെ ചതുപ്പുപ്രദേശങ്ങളിലുമാണ് നീർത്തിപ്പലി സമൃദ്ധമായി വളരുന്നത്. നിലംപറ്റി വളരുന്ന ബഹുവർഷിയായ ഈ ഓഷധിക്ക് അനേകം ചെറിയ ശാഖകളുണ്ടാവും. ഇലകൾ വൃത്താകാരമോ ആയതാകാരമോ ആയിരിക്കും. 2.5-5 സെ.മീ. നീളമുള്ള ഇലകളുടെ സീമാന്തം ദന്തുരമാണ്. പത്രകക്ഷ്യങ്ങളിൽ നിന്നാണ് പൂങ്കുലകളുണ്ടാകുന്നത്. ആദ്യം ഗോളാകൃതിയിൽ കാണപ്പെടുന്ന പൂങ്കുല പിന്നീട് നീളത്തിലാകുന്നു. പുഷ്പങ്ങൾക്ക് വെളുപ്പോ ഇളം റോസോ നിറമായിരിക്കും. സഹപത്രങ്ങളുടെ അഗ്രഭാഗം വീതികൂടിയിരിക്കും. ബാഹ്യദളപുടത്തിന് രണ്ട് മി.മീ. നീളമുണ്ടായിരിക്കും ഉരുണ്ട ഡ്രൂപ്പാണ് ഫലം.
ഉപയോഗം
നീർത്തിപ്പലിയിൽ ലിപ്പിഫ്ളോറിൻ, ഗ്ലൈക്കോസൈഡ് നോഡിഫ്ലോറെറ്റിൻ, നോഡിഫ്ലോറിഡിൻ അ, ആ എന്നീ ഫ്ലാവോണുകൾ; നോഡിഫ്ലോറിൻ അ,ആ എന്ന തിക്തപദാർഥങ്ങൾ, ലാക്റ്റോസ്, മാൾട്ടോസ്, ഫ്രാക്റ്റോസ്, ഗ്ലൂക്കോസ്, സൈലോസ് എന്നീ രാസഘടകങ്ങൾ എന്നിവ അടങ്ങിയിട്ടുണ്ട്. സമൂലവും, ഇളം തണ്ടും, ഇലയും ഫലവും ഔഷധമായുപയോഗിക്കുന്നു. നേത്രരോഗങ്ങൾക്ക് ഔഷധമാണ്. ശുക്ലവർധകമാണ്. ഘീതവീര്യപ്രധാനമായതിനാൽ രക്തവികാരങ്ങൾ, ശരീരദാഹം, വ്രണം ഇവ ശമിപ്പിക്കും. നീർത്തിപ്പലി സമൂലം പച്ചയ്ക്ക് അരച്ചെടുത്ത് അപക്വമായ പരുവിൽവച്ചാൽ പരു എളുപ്പം പൊട്ടുകയും, പഴുത്തുപൊട്ടിയ പരുവിൽ വച്ചാൽ എളുപ്പം ഉണങ്ങുകയും ചെയ്യും. ഈ ഓഷധിയുടെ ഇലയും വിത്തും അരച്ച് മോരിൽ കലക്കിക്കുടിച്ചാൽ രക്താർശസ്സ് ശമിക്കും. ജലപിപ്പലികാ ഹൃദ്യാ ശുക്ലദാലഘു സംഗ്രാഹിണീ ഹിമാരൂപക്ഷാരക്തദാഹവ്രണാപഹം കടുപാകരസാ രുച്യാകഷായാവഹ്നി വർധിനീ എന്നാണ് ഭാവപ്രകാശത്തിൽ നീർത്തിപ്പലിയെ വിശേഷിപ്പിച്ചിട്ടുള്ളത്. ആസ്ത്മാ, ശ്വാസകോശരോഗങ്ങൾ, കാൽമുട്ടുവേദന, ഹൃദ്രോഗങ്ങൾ, പനി, അൾസറുകൾ, പിത്തരോഗങ്ങൾ, നെഞ്ചെരിച്ചിൽ തുടങ്ങിയവയ്ക്ക് ഔഷധങ്ങളുണ്ടാക്കാനുപയോഗിക്കുന്നു.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:വെർബനേസി
എസ്.പി. ഉദയകുമാർ
തമിഴ്നാട്ടിലെ കൂടംകുളം ആണവ നിലയത്തിനെതിരെ സമരം നടത്തുന്ന സമരസമിതിയുടെ നേതാവാണ് '''എസ്. പി. ഉദയകുമാർ'''.
വ്യക്തിഗത ജീവിതം
തമിഴ്നാട്ടിലെ നാഗർകോവിലിൽ 1959ൽ ആണ് ഉദയകുമാറിന്റെ ജനനം. പ്രാഥമിക വിദ്യാഭ്യാസം നേടിയത് തമിഴ്നാട്ടിൽ വെച്ചായിരുന്നു. 1979 മുതൽ 81 വരെ കേരള സർവകലാശാലയിൽ പഠിച്ചു ഇംഗ്ളീഷിൽ ബിരുദാനന്തര ബിരുദം നേടി.1989-90 കാലത്ത് അമേരിക്കയിലെ ഇന്ത്യാനയിലെ നോത്രദാം യൂനിവേഴ്സിറ്റിയിൽ സമാധാനപഠനത്തിൽ ബിരുദാനന്തര ബിരുദമെടുത്തു. 1990-96 കാലത്ത് ഹവായ് യൂനിവേഴ്സിറ്റിയിൽനിന്ന് രാഷ്ട്രമീമാംസയിൽ പിഎച്ച്.ഡി നേടി. സൌത്ത് ഏഷ്യൻ കമ്യൂണിറ്റി സെൻറർ ഫോർ എജുക്കേഷൻ ആൻഡ് റിസർച്ച് എന്ന ട്രസ്റ്റിന്റെ കീഴിൽ സാക്കർ എന്ന സ്കൂൾ നടത്തുന്നുണ്ട്. ഡെൽഹി ലേഡി ശ്രീറാം കോളജിൽ അധ്യാപകനാണ്. ഭാര്യ മീര സാമൂഹിക പ്രവർത്തകയാണ്.
പൊതു പ്രവർത്തനങ്ങൾ
കോളജിൽ പഠിക്കുന്ന കാലത്ത് കുറേപ്പേർ ചേർന്ന് ഗ്രൂപ് ഫോർ പീസ്ഫുൾ ഇന്ത്യൻ ഓഷ്യൻ എന്ന കൂട്ടായ്മയുണ്ടാക്കി. 2001ൽ മധുരയിൽ വെച്ച് പീപ്പ്ൾസ് മൂവ്മെൻറ് എഗെൻസ്റ്റ് ന്യൂക്ളിയർ പവർപ്ളാൻറ് എന്ന സംഘടനയുണ്ടാക്കി. ഇതിന്റെ പ്രവർത്തനം ഇപ്പോഴും തുടരുന്നു. കന്യാകുമാരിയിൽ നിന്ന് 25 കിലോമീറ്റർ അകലെ തിരുനെൽവേലി ജില്ലയിലെ കൂടങ്കുളത്ത് ജീവിക്കാനുള്ള അവകാശത്തിനായി ഒരു ജനത നടത്തുന്ന ആണവ നിലയവിരുദ്ധ സമരത്തിന്റെ മുന്നണിപ്പോരാളിയാണ് ഇപ്പോൾ ഉദയകുമാർ.
വിമർശനങ്ങൾ
കൂടംകുളത്തെ ആണവോർജപദ്ധതി തടസ്സപ്പെടുത്തുന്നത്‌ സർക്കാർ നിഷ്ക്രിയമായി നോക്കിനിന്നാൽ തങ്ങൾ പിൻവാങ്ങുമെന്ന് ഇന്ത്യയോട് റഷ്യ താക്കീതുസ്വരത്തിൽ പറഞ്ഞതിനെത്തുടർന്ന്, സർക്കാർ നടത്തിയ അന്വേഷണത്തിൽ 4146 എൻ.ജി.ഒ.കൾ ഫോറിൻ കോൺട്രിബ്യൂഷൻ റെഗുലേഷൻ ആക്റ്റ്‌ ധിക്കരിച്ചുകൊണ്ട്‌ ഇന്ത്യയിൽ വിദേശപണം കൊണ്ടുവന്ന്‌ ദുരൂഹമായ രീതിയിൽ ചെലവഴിച്ചുവെന്ന് കണ്ടെത്തി. ഇക്കൂട്ടത്തിൽ മുൻപന്തിയിലുള്ള, അമേരിക്ക നടത്തിയ അറബ് വസന്തത്തിൽ പങ്കാളികളായ സ്വീഡനിലെ ഇൻസ്റ്റിറ്റ്യൂട്ട്‌ ഓഫ്‌ ഡെമോക്രസി ആന്റ്‌ ഇലക്ട്രൽ അസിസ്റ്റൻസ്‌ (IDEA) എന്ന എൻ.ജി.ഒയുമായി ഉദയകുമാറിന് നേരിട്ട്‌ ബന്ധമുണ്ടെന്ന് ആക്ഷേപമുണ്ട്. ന്യൂക്ലിയർ പദ്ധതികളെ എതിർക്കു ന്ന മറ്റൊരു ആഗോള സംഘടനയായ വേൾഡ്‌ ഇൻഫർമേഷൻ സെന്റർ ഫോർ എനർജിയുടെ ഇന്ത്യയിലെ ആസ്ഥാനം നാഗർകോവിലുള്ള ഉദയകുമാറിന്റെ ഓഫീസാണ്‌ എന്ന് പറയപ്പെടുന്നു.
അവലംബം
വർഗ്ഗം:ഇന്ത്യയിലെ സാമൂഹ്യപ്രവർത്തകർ വർഗ്ഗം:ആണവ വിരുദ്ധ പ്രവർത്തകർ
മയൂരസന്ദേശം
കേരളവർമ്മ വലിയകോയിത്തമ്പുരാൻ രചിച്ച സന്ദേശകാവ്യം എന്ന വിഭാഗത്തിൽ പെടുന്ന കാവ്യമാണ് മയൂരസന്ദേശം. ആർക്കെങ്കിലും ഉള്ള സന്ദേശം അയക്കുന്ന തരത്തിലുള്ള കാവ്യങ്ങളെയാണ് സന്ദേശകാവ്യങ്ങൾ എന്നു പറയുന്നത്. കേരളവർമ്മ തടവിൽ കിടക്കുമ്പോൾ ഭാര്യയെ പിരിഞ്ഞതിലുള്ള വിഷമത്തിൽ ഭാര്യയ്ക്ക് ഒരു മയിലിന്റെ കൈവശം സന്ദേശം കൊടുത്തയയ്ക്കുന്ന രൂപത്തിലാണ് ഇതിന്റെ രചന. ശ്ലോകം 61 മുതൽ 73 വരെ നായികാവർണ്ണനയാണ്.
ചരിത്രം
ആയില്യം തിരുനാൾ മഹാരാജാവിന്റെ അപ്രീതിക്ക് പാത്രമായ കേരളവർമ്മ വലിയകോയിത്തമ്പുരാനെ നാലുവർഷം അനന്തപുരം കൊട്ടാരത്തിലെ കുളപ്പുരമാളികയിൽ ഏകാന്ത തടവിന് ശിക്ഷിച്ചിരുന്നു. ഏകാന്ത തടവാണെങ്കിലും ഹരിപ്പാട് സുബ്രഹ്മണ്യസ്വാമി ക്ഷേത്രത്തിൽ ദർശനത്തിന് അനുവദിച്ചിരുന്നു. ഹരിപ്പാട്ടെ മയിലുകളാണ് അദ്ദേഹത്തിന് മയൂര സന്ദേശമെഴുതാൻ പ്രേരണയായത് എന്നു കരുതുന്നു. ആയില്യം തിരുനാളിന് ശേഷം വിശാഖം തിരുനാൾ അധികാരത്തിൽ വന്നപ്പോൾ തമ്പുരാൻ മോചിതനാവുകയും തുടർന്ന് തിരുവനന്തപുരം കൊട്ടാരത്തിലിരുന്ന് മയൂരസന്ദേശം എഴുതുകയും ചെയ്തു.
കൈയെഴുത്തു പ്രതി
ഹരിപ്പാടുള്ള അനന്തപുരം കൊട്ടാരത്തിൽ മയൂരസന്ദേശത്തിന്റെ കൈയെഴുത്ത് പ്രതി സൂക്ഷിച്ചിട്ടുണ്ട്. തമ്പുരാൻ എഴുതിത്തുടങ്ങിയ തീയതിയാണ് ഇതിൽ ആദ്യം ചേർത്തിരിക്കുന്നത്. മലയാളവർഷം 1069 മേടം ഒന്നിനാണ്(1895) തുടക്കമിട്ടത്. മിഥുനം അഞ്ചിന് പൂർത്തിയായി.
പുറത്തേയ്ക്കുള്ള കണ്ണികൾ
വർഗ്ഗം:മലയാളസന്ദേശകാവ്യങ്ങൾ
പോളിവൈനൈൽ ക്ലോറൈഡ്
പോളിവൈനൈൽ ക്ലോറൈഡ്  (ആംഗലേയം:Polyvinyl Chloride) പി.വി.സി. എന്ന ചുരുക്കപ്പേരിലാണ് കൂടുതലായി അറിയപ്പെടുന്നത്. തീരെ കുറഞ്ഞ വിലക്ക്, വിവിധ തരങ്ങളിൽ പിപണിയിൽ സുലഭമായ ഈ തെർമോപ്ലാസ്റ്റിക് നീർക്കുഴലുകളും  വൈദ്യുതകമ്പികളുടെ അചാലക സംരക്ഷണ കവചങ്ങളും (insulation cover) തറയിലും ഭിത്തികളിലും വിരിക്കാനുളള ഷീറ്റുകളും മറ്റനേകം വസ്തുക്കളും നിർമ്മിക്കാൻ  ഉപയോഗപ്പെടുന്നു. നിർദ്ദിഷ്ട ഗുണ മേന്മകളുളള, അതീവ ശ്രദ്ധയോടെ ഉത്പാദിപ്പിക്കപ്പെടുന്ന മെഡിക്കൽ ഗ്രേഡ് പിവിസി ചികിത്സാരംഗത്ത് രക്തസഞ്ചികളുണ്ടാക്കാനുപയോഗപ്പെടുന്നു.
രസതന്ത്രം
വൈനൈൽ ക്ലോറൈഡ് തന്മാത്രകൾ ഇണക്കിച്ചേർത്താണ് പിവിസി നിർമ്മിക്കുന്നത്. സാധാരണ താപനിലയിൽ വൈനൈൽ ക്ലോറൈഡ് വാതകരൂപത്തിലാണ്. രാസത്വരകങ്ങളോ, ഇനീഷിയേറ്ററുകളോ ഉപയോഗിച്ച് എമൾഷനായോ ഊറിക്കൂടുന്ന കണികകളായോ (സസ്പെൻഷൻ), പോളിമറീകരിക്കുന്നു. എമൾഷൻ പല സന്ദർഭങ്ങളിലും  അതേപടി ഉപയോഗപ്പടുത്താം. സസ്പെൻഷൻ പോളിമറൈസേഷനിലൂടെ കിട്ടുന്ന കണികകൾ അരിച്ചെടുത്ത ഉണക്കുന്നു. വൈനൈൽ ക്ലോറൈഡ് തന്മാത്രകൾ ഇണക്കിച്ചേർക്കുന്ന രാസപ്രക്രിയ, പോളിമറീകരണം നടക്കുമ്പോൾ വളരെയധികം താപം ഉത്പാദിപ്പിക്കപ്പടുന്നു. ഈ താപം അനായാസകരമായി കൈകാര്യം ചെയ്യാനാവുന്നത് സസ്പെൻഷൻ പോളിമറൈസേഷനിലൂടെയാണ്. right|thumb|200px| പി.വി.സി.യുടെ [[തന്മാത്ര (രസതന്ത്രം)|തന്മാത്രാഘടന ]] ഉറപ്പും കാഠിന്യവുമുളള പിവിസി മയപ്പെടുത്തിയെടുക്കാനായി പ്ലാസ്റ്റിസൈസറുകളും, ചൂടും പ്രകാശവുമേറ്റ് എളുപ്പത്തിൽ വിഘടിക്കാതിരിക്കാനായി സ്റ്റെബിലൈസറുകളും ചേർക്കുന്നു.
ഉപയോഗമേഖലകൾ
തെർമോപ്ലാസ്റ്റിക്, തെർമോപ്ലാസ്റ്റിക് ഇലാസ്റ്റോമർ, എഞ്ചിനിയറിംഗ് പ്ലാസ്റ്റിക്, മെഡിക്കൽ ഗ്രേഡ് പ്ലാസ്റ്റിക് എന്നിങ്ങനെ പല വിധത്തിലും പവിസി ഉപകരിക്കുന്നു.
ബാദൽ സർക്കാർ
ജീവിതരേഖ
ജാദവ് പൂർ യൂണിവാഴ്‌സിറ്റിയിൽ നിന്ന് കമ്പാരറ്റീവ് ലിറ്ററേച്ചറിൽ നിന്ന് ബിരുദമെടുത്ത ശേഷം ഇന്ത്യയിലും ഇംഗ്ലണ്ടിലും നൈജീരിയയിലും ടൗൺ പ്ലാനറായി ഏറെക്കാലം ജോലി ചെയ്തു. ലണ്ടനിൽ വെച്ച് ജോൺ ലിറ്റിൽവുഡ്ഡ്, പോളിഷ് നാടകസംവിധായകൻ ജെർസി ഗ്രോട്ടോവ്‌സ്‌കി, ആന്റണി സെർച്ചിയോ, പരീക്ഷണനാടകത്തിന്റെ വക്താവായ റിച്ചാർഡ് ഷേച്ച്‌നർ എന്നിവരുമായുള്ള പരിചയം അദ്ദേഹത്തെ നാടകത്തിലോട്ടടുപ്പിച്ചു. മരണാനന്തരം മൃതദേഹം ബാദൽ സർക്കാറിന്റെ ആഗ്രഹപ്രകാരം വൈദ്യശാസ്ത്ര വിദ്യാർഥികൾക്ക് പഠനത്തിനായി സംഭാവന ചെയ്തു
പുറത്തെ കണ്ണികൾ
വർഗ്ഗം:1925-ൽ ജനിച്ചവർ വർഗ്ഗം: 2011-ൽ മരിച്ചവർ വർഗ്ഗം:ജൂലൈ 15-ന് ജനിച്ചവർ വർഗ്ഗം:മേയ് 13-ന് മരിച്ചവർ
വർഗ്ഗം:ഇന്ത്യൻ നാടകകൃത്തുക്കൾ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ
ബുദായ്
ബുദായ് അഥവാ ബുദായ് ലുവൊഹൻ (ജാപ്പനീസിൽ ഹോതെയ് എന്നാണ് ഉച്ചാരണം) ചൈനീസ് സംസ്കാരത്തിൽ ഉടനീളം കാണപ്പെടുന്ന ഒരു വ്യക്തിരൂപമാണ്. സമൃദ്ധിയുടെയും സംതൃപ്തിയുടെയും പ്രതീകമാണ് ബുദായ്. ചില താവോ മതക്കാരും ബുദ്ധ മതക്കാരും ബുദായിയെ ദൈവമായും കണക്കാറുണ്ട്. ക്ഷേത്രങ്ങളിലും ഭക്ഷണശാലകളിലും വാണിജ്യ സ്ഥാപനങ്ങളിലുമെല്ലാം അനുഗ്രഹത്തിനായി ഇദ്ദേഹത്തിന്റെ രൂപം ഉപയോഗിക്കാറുണ്ട്. മിക്കപ്പോഴും പുഞ്ചിരിക്കുന്നതോ പൊട്ടിച്ചിരിക്കുന്നതോ ആയാണ് ചിത്രീകരിക്കപ്പെടുന്നതെന്നതിനാൽ, ചൈനീസിൽ "ചിരിക്കുന്ന ബുദ്ധൻ" എന്ന വിളിപ്പേര് ബുദായിക്ക് ലഭിച്ചു.